title: Mysterio

text: Myöhemmin Mysterio liittyy Kuuden Koplaan toisen tuotantokauden jaksoissa ”Kavala Kuusikko 1/2” ja ”Kavala Kuusikko 2/2”. Viimeisen kerran Mysterio esiintyi "Hämähäkkimiehessä" sarjan neljännen tuotantokauden jaksossa ”Mary Janen metsästys”, jossa Hämähäkkimiehen on tehtävä yhteistyötä Mysterion kanssa Mary Jane Watsonin löytämiseksi. Mysterio on rakentanut jaksossa salaisen elokuvastudion Hämähäkkimiehen päihittämiseksi. Hämähäkkimies saa tietää Mysterion olleen rakastunut entiseen näyttelijään Miranda Wilsoniin, joka oli loukkaantunut kuolettavasti Hämähäkkimiehen napatessa Mysterion ensimmäisen kerran. Miranda kuitenkin selviytyi Mysterion kyberneettisen teknologian ansiosta ja suunnitteli Mary Jane Watsonin kidnappauksen, jonka hän toteutti erään Mysterion luoman laitteen avulla. Hämähäkkimies onnistuu pelastamaan Mary Janen elokuvastudiosta, jonka Miranda räjäyttää. Mysterio kuitenkin jäi keskelle räjähdystä, jossa hän menehtyy yhdessä Mirandan kanssa.


title: Mysterio

text: "Hämmästyttävä Hämähäkkimies" -animaatiosarjassa Mysterion ääninäyttelijänä toimi Xander Berkeley. Ensimmäisen tuotantokauden jaksossa ”Henkilöllisyys” Quentin Beckin kerrotaan olleen elokuva-alan erikoistehosteiden taituri ja sijaisnäyttelijä, josta tuli eräs Kameleontin kätyreistä. Beckin erikoistehosteiden avustuksella Kameleontti tekeytyy Hämähäkkimieheksi ja aloittaa rikosaallon, kunnes Hämähäkkimies ja Musta Kissa nappaavat heidät.


title: Mysterio

text: Quentin Beckistä tulee Mysterio sarjan toisella tuotantokaudella, jossa hän varastaa Tricorp- ja Oscorp-yritysten teknologiaa tekeytyneenä haltijaksi, joka on saapunut pelastamaan ihmiskunnan teknologialta. Hän onnistuu päihittämään Hämähäkkimiehen kahdesti, mutta Hämähäkkimies löytää Mysterion piilopaikan ja onnistuu voittamaan hänet saatuaan tietää, että Mysterion taikuus perustuukin vain teknologiaan ja illuusioihin. Vangittu Mysterio osoittautuu kuitenkin Beckin näköiseksi robotiksi, ja oikean Mysterion paljastetaan tekevän yhteistyötä Tinurin kanssa.


title: Mysterio

text: Mysterio palaa Kuuden Koplan jäsenenä, ja hyökkää Hämähäkkimiehen kimppuun yhdessä Kraven Saalistajan kanssa. Hämähäkkimiehen onnistuu kuitenkin päihittää kaksikko ja vangita Mysterio. Jaksossa ”Identiteettikriisi”, jossa Peter Parkerin huhutaan olevan Hämähäkkimies, toimittaja Ned Leeds haastattelee Quentin Beckiä, joka sanoo toivovansa Peter Parkerin olevan Hämähäkkimies, ja että moni Hämähäkkimiehen vangituista vastustajista tietää, miten he voisivat käyttää tietoa hyväkseen. Myöhemmin paljastuukin, että vangittu Quentin Beck oli todellisuudessa robotti, joka oli kykenevä vaihtamaan henkilöllisyyttään Mysterion ja Quentin Beckin välillä. Robotti-Mysterio tuhoutuu vankilassa taistelussa Hämähäkkimiestä vastaan, ja todellisen Quentin Beckin olinpaikka jää hämärän peittoon.


title: Mysterio

text: Paul Scheer toimi Mysterion ääninäyttelijänä animaatiosarjassa "Ultimate Spider-Man". Hahmon alkuperä eroaa sarjassa aiemmin esitetyistä versioista, sillä Quentin Beckin kerrotaan sarjassa olevan Hämähäkkimiehen vanha vihollinen ja entinen taikuri, jonka oletetaan kuolleen Hämähäkkimiehen kanssa käydyn taistelun seurauksena, jossa hän putosi Brooklyn Bridgeltä. Hämähäkkimies sukelsi sillalta East Riverin pohjaan, josta hän löysi ainoastaan Mysterion kypärän, eikä lainkaan ruumista. Hämähäkkimies antoi kypärän Tohtori Oudon säilytettäväksi. Quentin Beckin oletetun kuoleman jälkeen hänen tyttärensä Frances käyttää Mysterion kypärää yrittäessään kostaa isänsä kuoleman Hämähäkkimiehelle. Frances kuitenkin saa tietää, että Quentin Beckin sielu on vankina kypärän sisällä. Hämähäkkimies iskee Mysterion kypärää Kuuritarilta saamallaan taikasauvalla ja pyytää Kuuritaria vapauttamaan Frances Beckin kypärän hallinasta. Hän saa tietää Quentin Beckin joutuneen kypärän sisälle Dormammun kanssa tehdyn sopimuksen seurauksena. Quentin uskoo sielunsa olevan menetetty, mutta Hämähäkkimies onnistuu pelastamaan hänet ja Frances Beckin ja tuomaan heidät takaisin todelliseen maailmaan.


title: Mysterio

text: "Marvel’s Spider-Man" -animaatiosarjassa Mysterion ääninäyttelijänä toimii Crispin Freeman. Hän esiintyy jaksossa ”Bring on the Bad Guys Pt. 2” yhtenä Hämähäkkimiehen vihollisista, jotka tavoittelevat Hämähäkkimiehen taposta saatavaa palkkiota.


title: Mysterio

text: Bruce Campbell esiintyi vaihtelevissa cameorooleissa Sam Raimin "Spider-Man" -elokuvissa. Campbellin oli tarkoitus esiintyä Mysterion roolissa elokuvasarjan neljännessä osassa, joka kuitenkin peruuntui ohjaaja Sam Raimin vetäydyttyä pois projektista.


title: Mysterio

text: Mysterio tekee ensiesiintymisensä Marvel Cinematic Universessa vuonna 2019 ensi-iltansa saavassa elokuvassa "", jossa hahmoa esittää Jake Gyllenhaal.


title: Drupal

text: Drupal on WWW-pohjainen ohjelmistokehys, CMF-järjestelmä, sisällönhallintajärjestelmä ja blog-järjestelmä. Ohjelmisto on kirjoitettu PHP-ohjelmointikielellä ja toimii erilaisissa tietokantaympäristöissä, kuten MySQL:ssä.


title: Drupal

text: Drupalin perusosa on nimeltään "Drupal core", joka sisältää ohjelmiston perusominaisuudet, tavallisten sivujen ja blogien luomiseen tarvittavat osat. Drupalia voidaan laajentaa hyvin modulaarisesti; Drupaliin on saatavana yli 22 000 (heinäkuu 2013) "contrib modules" -lisäosaa. Näitä laajennoksia on esimerkiksi WWW-kauppapaikkoja, kuvagallerioita, työnhallintaa, projektinhallintaa ja postituslistojen hallintaa varten.


title: Drupal

text: Alun perin Drupalin loi Dries Buytaert foorumijärjestelmäksi. Nimi "Drupal" tulee hollannin kielen sanasta "druppel" eli pisara. Alun pitäen Buytaertin foorumi sijaitsi WWW-palvelimella drop.org ("drop" on suomeksi "pisara"), jonka nimi taas tuli vahingossa väärin kirjoitetusta hollannin sanasta "dorp" eli kylä - Buytaert päätti, että Drop kuulostaa paremmalta.


title: Drupal

text: Drupalista on kehittynyt myös toinen ohjelma, CivicSpace, joka sai alkunsa nimellä DeanSpace Howard Deanin vuoden 2004 Yhdysvaltain presidentinvaalien kampanjan käyttöä varten.


title: Drupal

text: Drupalia käytetään paljon paitsi julkisissa WWW-sivustoissa, myös intraneteissä.


title: Drupal

text: Toisin kuin monet muut sisällönhallintajärjestelmät, Drupalia ei ole rakennettu tietyn sisällönhallintaidean ympärille, vaan sisäisesti Drupal käsittelee kaikkea tietoa "solmuina" () joilla on tiettyjä attribuutteja, kuten otsikko ja sisältö. Yhtenä Drupalin vahvana piirteenä on se, että kaikki sisältökohdetta koskevat tiedonmuruset – myös ne, jotka eivät näy varsinaisen kohteen sivulla normaalisti – voidaan kirjata yhteen paikkaan, ja kaikki mahdolliset hakemistosivut voidaan luoda täysin automaattisesti.


title: Drupal

text: Sivuston ylläpitäjä voi määritellä uusia sisältötyyppejä (esimerkiksi verkkokaupassa "tuotesivu" ja blogissa "blogiartikkeli") joilla voi olla erityisiä attribuutteja (esimerkiksi tuotesivulla "hinta" ja "valmistaja"). Näille sisältötyypeille voidaan määritellä erikseen miten ne näytetään eri tilanteissa, kuten normaalina verkkosivuna, tulostettavassa muodossa tai hakutulossivulla. Suositut modulit kuten "views" ja "ds" (Display Suite) laajentavat näitä mahdollisuuksia entisestään. Display Suite helpottaa eri ulkoasujen luonnissa, ja Views mahdollistaa uusien tietokantapohjaisten näkymien luonnin: solmujen hakemisen tietokannasta eri hakuehdoin (SQL-tuntemusta ei tarvita) ja niiden tietokenttien esittämisen eri tavalla, kuten listoina tai taulukoina. Näkymät voivat pohjautua myös käyttäjän antamiin tietoihin, esimerkiksi hakutermeihin. Moduli "panels" mahdollistaa sivujen rakentamisen osissa niin, että sisältölohkot voidaan hakea eri solmuista tai näkymistä; useimmiten tämä on hyödyllistä saapumissivuilla, kuten sivuston etusivulla, joissa usein pitää näyttää erilaista tietoa eri lähteistä.


title: Drupal

text: Tietoja voidaan organisoida eri tavoin. Drupalissa on sisäänrakennettuna valikko-ominaisuuksia. Lisäksi sivut voidaan luokitella käyttäjän määrittelemien taksonomioiden mukaan: esimerkiksi verkkokaupassa voidaan luoda uudet taksonomiat "tuotetyyppi" ja "valmistaja", ja näihin taksonomioihin luetellaan mahdolliset eri tyypit ja valmistajat joko listana tai hierarkkisemmin. Tuotesivu-tietotyyppiin voidaan lisätä uusiksi kentiksi vastaavat taksonomiaviitteet. Kun tieto on tuotesivuilla, käyttäjä voi tämän jälkeen selata taksonomiahierarkiaa, eli esimerkiksi selata verkkokaupan tuotevalikoimaa tuotteiden tyyppien mukaan. Näitäkin ulkoasuja voi muokata esimerkiksi Viewsin avulla.


title: Drupal

text: Drupalin etuja ovat muun muassa


title: Skorpioni (sarjakuvahahmo)

text: Skorpioni (Eng. Scorpion), oikealta nimeltään McDonald "Mac" Gargan on superroisto Marvel Comicsin sarjakuvissa ja on Hämähäkkimiehen verivihollinen. Hänen ensiesiintymisensä tapahtui "Amazing Spider-Man"-lehden numerossa 20. Hahmon loivat Stan Lee ja Steve Ditko.


title: Skorpioni (sarjakuvahahmo)

text: Nykyään Skorpioni on uusi Venom.


title: Skorpioni (sarjakuvahahmo)

text: Skorpioni pystyy nostamaan voimillaan jopa noin 11 tonnia. Skorpioni pystyy hyppimään pitkiä matkoja, esim. kerrostalon katolta toiselle. Hän pystyy myös ampumaan happoa hännästään. Hän käyttää häntäänsä myös usein vastustajan huitomiseen tai vihollisten vangitsemiseen, kietoen ne häntänsä sisään. Skorpioni on myös nopea ja pystyy juoksemaan noin 60 km/h vauhdilla.


title: Skorpioni (sarjakuvahahmo)

text: Skorpioni esiintyi Hämähäkkimiehen animaatiosarjassa, toisessa jaksossa "Skorpionin myrkky".


title: Skorpioni (sarjakuvahahmo)

text:
Skorpioni esiintyi vielä useasti sen jälkeenkin jaksoissa
14 "Kavala kuusikko 1/2",


title: Skorpioni (sarjakuvahahmo)

text: 15 "Kavala kuusikko 2/2",


title: Skorpioni (sarjakuvahahmo)

text: 27 "Viimeinen painajainen",


title: Skorpioni (sarjakuvahahmo)

text:
46 "Partners",
53 "Häät" ja


title: Skorpioni (sarjakuvahahmo)

text: 54-58 Kuusi unohdettua soturia -tarinassa.


title: Skorpioni (sarjakuvahahmo)

text: Martin Landau ja hänen jälkeensä Richard Moll olivat Skorpionin äänenä. Landau jätti hahmon roolin vuonna 1995 miessivuosa-Oscarin elokuvasta Ed Wood, jossa hän esitti näyttelijä Bela Lugosia.


title: Skorpioni (sarjakuvahahmo)

text: Mac Gargan esiintyy vuonna 2017 elokuvassa "", näyttelijänään Michael Mando. Mac Gargan oli yksi Adrian Toomesin / Korppikotkan asiakkaista, jotka ostivat häneltä aseita. Heidän oli tarkoitus tehdä kauppansa Staten Island Ferryllä. Hämähäkkimiehen saapuminen paikalle johti kuitenkin Garganin pidätykseen. Kun Toomes itsekin joutui lopulta vankilaan, Gargan kertoi tälle rikollisten aikovan yhdistää voimansa Hämähäkkimiestä vastaan.


title: Korppikotka (sarjakuvahahmo)

text: Korppikotka (, oik. Adrian Toomes) on fiktiivinen rikollinen Marvel Comicsin sarjakuvissa ja Hämähäkkimiehen vihollinen. Hänen ensiesiintymisensä oli "Amazing Spider-Man" #2 lehdessä ja hänet loivat Stan Lee ja Steve Ditko.


title: Korppikotka (sarjakuvahahmo)

text: Adrian Toomes, keksijä ja elektroniikkainsinööri, osaksi perusti pienen firman Bestman & Toomes Electronicsin. Hänen liikekumppaninsa Gregory Bestman piti firmaa yllä. Toomes omisti aikansa omalle projektilleen: elektromagneettisille valjaille jotka antaisivat käyttäjänsä lentää kuin lintu. Tämä yksityiskohdista välittämättömyys kuitenkin kostautui kuin paljastui, että Bestman oli varastanut Toomesin rahaosuuksista.


title: Korppikotka (sarjakuvahahmo)

text: Kohdaten Bestmanin fyysisesti Toomes sai tietää, että hänen altistumisensa valjaisen elektromagneettiselle säteilylle antoi hänelle supervoimat. Hän ei kuitenkaan pystynyt voittamaan vastustajaansa ja Bestman sai koko firman itselleen. Toomes huomasi olevansa laillisesti umpikujassa: hänen täytyi allekirjoittaa sopimus firman luovuttamisesta kokonaan kumppanilleen. Vanhana miehenä Toomes vetäytyi farmille Staten Islandilla säästöjensä turvin. Siellä hän kehitti edelleen lentovaljaitaan. Tajuten keksintönsä potentiaaliin kostossa Toomes loi Korppikotkan naamioidun henkilöllisyyden. Hän tuhosi Bestmanin toimiston toivoen löytävänsä rikollisuuteen viittaavia todisteita, ja vandalisoi ja ryösti tehtaan kun hänen etsintänsä oli turhaa. Helppojen palkkioiden ja varkauden viehätyksen vuoksi Korppikotka jatkoi uraansa rikollisena. Vain viisastelevan supersankarin Hämähäkkimiehen jatkuva väliintulo esti häntä saavuttamasta kohteitaan.


title: Korppikotka (sarjakuvahahmo)

text: Alhainen lentäjä vajosi aina vain alemmas, kun hänen sellikaverinsa Blackie Drago kiinnostui hänen teoistaan Korppikotkana. Drago ystävystyi Toomesin kanssa ja sai tämän luottamuksen, ja järjesti sitten "onnettomuuden" vankilan konepajassa. Toomes loukkaantui kuolettavasti. Kuolinvuoteellaan epäilemätön keksijä paljasti Dragolle salaisuuden toisesta Korppikotka -puvusta, valtuuttaen tämän kostamaan Hämähäkkimiehelle.


title: Korppikotka (sarjakuvahahmo)

text: Dragon karkasi vankilasta ja otti Korppikotkan muodon, mutta hänellä ei ollut taitoa ja kokemusta käyttääkseen valjaita täydellä potentiaalilla. Kun Toomes kuuli Dragon epäonnistumisesta Hämähäkkimiehen käsissä, hänen paranemisensa kiihtyi. Hän karkasi vankeudesta ja palasi farmilleen kehittääkseen paremman puvun. Toomes voitti myöhemmin Dragon kamppailussa varmistaen itselleen Korppikotkan manttelin.


title: Korppikotka (sarjakuvahahmo)

text: Pystymättä voittamaan seinäkiipijää yksin Korppikotka turvautui usein tovereihinsa. Toivoen tuhoavansa Hämähäkkimiehen hän yhdisti voimansa Tohtori Mustekalan, Hiekkamiehen, Mysterion, Elektron ja Kraven Saalistajan kanssa. Tämän Kuuden Koplan yhdistetty mahtikaan ei pystynyt voittamaan vihollista, jota he eivät voittaneet yksinkään.


title: Korppikotka (sarjakuvahahmo)

text: Korppikotkan siivekäs puku antaa hänelle lentokyvyn ja tavallista suuremmat voimat. Lisäksi Korppikotka on uransa aikana käyttänyt lukuisia eri aseita pommeista sädepistooliin ja sädepistoolista nuoruutta imevään laitteeseen.


title: Korppikotka (sarjakuvahahmo)

text: Korppikotka esiintyi "Hämähäkkimies"-animaatiosarjassa muutamia kertoja. Hänen ääninäyttelijänsä olivat Eddie Albert (vanhana) ja Alan Johnson (nuorena).


title: Korppikotka (sarjakuvahahmo)

text: Jaksot, jossa Korppikotka esiintyi:


title: Korppikotka (sarjakuvahahmo)

text: 25 "Ajan hammas" ("Adrian Toomesina"),


title: Korppikotka (sarjakuvahahmo)

text: 26 "Korppikotkan liito",


title: Korppikotka (sarjakuvahahmo)

text: 27 "Viimeinen painajainen",


title: Korppikotka (sarjakuvahahmo)

text: 46 "Partners" ("jossa hänestä tulee pysyvästi nuori") ja


title: Korppikotka (sarjakuvahahmo)

text: 54–58 Kuusi unohdettua soturia -tarinassa.


title: Korppikotka (sarjakuvahahmo)

text: Korppikotka esiintyi myös sarjan "Hämmästyttävä Hämähäkkimies" jaksoissa "Survival of the Fittest" ja "Group Therapy".


title: Messias-oratorio

text:
Messias () HWV 56 on Georg Friedrich Händelin
säveltämä englanninkielinen oratorio vuodelta 1741.


title: Messias-oratorio

text: Oratorion librettona ovat Raamatun tekstit, pääsääntöisesti Vanhan testamentin jakeet, ja sen kokosi Charles Jennens Kuningas Jaakon raamatunkäännöksen pohjalta. Libretossa on tietynlainen kantava ajatus: Jennens on valinnut siihen jakeita, joissa painotetaan kristinuskon ydinkohtia sekä Raamatusta löytyviä vastauksia teoksen säveltämisen aikana pinnalla olleisiin teologisiin kiistakysymyksiin. Libreton tarkoitus on puolustaa kristinuskoa. Koska teksti koostuu vain raamatunkohdista, ei teoksessa ole erillisiä kertojahahmoja toisin kuin Händelin useimmissa oratorioissa.


title: Messias-oratorio

text: Libreton ensimmäisessä osassa käsitellään ensin messiasta koskevia ennustuksia, sitten hänen syntymäänsä ja lopuksi hänen tekemiään ihmeitä. Toisessa osassa kuvataan messiaan ristinkuolemaa, ylösnousemusta, evankeliumin julistusta sekä maailman reaktiota sanomaan. Teoksen kolmas ja viimeinen osa käsittelee tuomiopäivää sekä kuoleman ja synnin voittamista. Teoksen pituus on yhteensä noin 140 minuuttia.


title: Messias-oratorio

text: Vaikka teos sävellettiin alun perin esitettäväksi pääsiäisenä, sitä esitetään nykyään erityisesti adventin aikana. Teoksesta saatetaan myös esittää ajankohtaan sopivia osia adventin tai pääsiäisen aikaan (ensimmäinen osa sopii jouluun, toinen pääsiäiseen).


title: Messias-oratorio

text: Teoksen tunnetuin kohta on toisen osan päättävä ”halleluja”-kuoro, joka on taidemusiikin historian tunnetuimpia sävelmiä, ja se esitetään usein erillisenä. Englanninkielisissä maissa hautajaisissa käytetään usein kolmannessa osassa olevaa aariaa ”I know that my Redeemer liveth”. Teoksen pisimmät kohdat ovat bassoaaria ”The Trumpet Shall Sound” sekä alttoaaria ”He was Despised”, joista molemmat noudattavat ABA-rakennetta. Aarioiden ja kuorojen osuuksien lisäksi teos sisältää muiden oratorioiden tapaan runsaasti resitatiiveja. Händel muutteli teosta useita kertoja lisäillen osioita ja muutellen soitinnusta eri esityksiä varten, ja on jäänyt lopulta epäselväksi, mikä oli Händelin ideaali teoksen esittämiseksi. Näin ollen kapellimestarit ovat nykyään pakotettuja tekemään tiettyjä valintoja esimerkiksi käytettyjen soittimien suhteen.


title: Messias-oratorio

text:
Teos sai heti ensiesityksessään erittäin suosiollisen vastaanoton. Händelin oopperoiden unohtuessa – kunnes ne löydettiin 1900-luvulla uudestaan – Messias-oratorio säilyi suosittuna musiikin muotivirtausten vaihtuessa läpi vuosisatojen.
Messias-oratorio esitettiin Lontoossa ensimmäisen kerran maaliskuussa 1743. Tällöin alkoi perinne, joka on Britanniassa jatkunut nykypäiviin saakka. Halleluja-kuoro-osan alkaessa kuningas Yrjö II nousi tahtomattaan seisomaan aitiossaan liikuttuneena. Muu yleisö seurasi esimerkkiä ja kaikki seisoivat, kunnes kuoro-osa päättyi. Vielä nykyisin brittiläinen konserttiyleisö seisoo aina Messias-oratorion Halleluja-kuoron ajan. Kun Händel itse johti Messias-oratorion esitystä huhtikuussa 1759, hän sai yllättäen sairauskohtauksen, josta hän ei enää toipunut. Säveltäjä kuoli kahdeksan päivää myöhemmin.


title: Messias-oratorio

text: W. A. Mozart teki teoksesta vuonna 1789 Wienissä ensi-iltansa saaneen sovituksen saksankieliseen librettoon yhdessä Gottfried Van Swietenin kanssa. Mozartin sovitus noudatti selkeästi hänen oman aikansa klassista tyyliä, ja se on siksi ollut kiistanalainen.


title: Kameleontti (sarjakuvahahmo)

text:
Kameleontti () on kuvitteellinen rikollinen Marvel Comicsin sarjakuvissa ja hän on Hämähäkkimiehen perivihollinen. Hänen ensiesiintymisensä oli
"Amazing Spider-Man" #1 lehdessä ja hänet loivat Stan Lee ja Steve Ditko.


title: Kameleontti (sarjakuvahahmo)

text: Kameleontti on myös ensimmäinen Hämähäkkimiehen vihollinen (jos ei lasketa rikollista, joka ampui Peter Parkerin sedän, Ben Parkerin).


title: Kameleontti (sarjakuvahahmo)

text:
Kameleontiksi kutsuttu palkkavakooja löysi haastavan vastustajan viisastelevasta, seittejä sinkoilevasta supersankarista, Hämähäkkimiehestä. Matkimisen mestari Kameleontti ei ole koskaan paljastanut todellisia kasvojaan. Hänen muodonmuutosvoimiensa tausta on mysteeri, kuten myös hänen menneisyytensä - paitsi, että hän on venäläinen ja hän kasvoi Kravinovin väkivaltaisessa perheessä. Koska hänet on vangittu monta kertaa, voidaan olettaa, että Yhdysvaltain tiedustelupalvelut tietävät hänen oikean henkilöllisyytensä tai ainakin hänen kotimaansa.
Pian Hämähäkkimiehen julkisuuteen tulon jälkeen Kameleontti varasti kasan salaisen ohjuspuolustusjärjestelmän piirustuksia. Hän sai julkisen median kautta tietoonsa, että Hämähäkkimies oli vieraillut Maan mahtavimman supersankaritiimin, Ihmenelosten luona. Huhuttiin, että Herra Fantastinen, Näkymätön Tyttö, Möykky ja Liekki aikoivat ottaa Hämähäkkimiehen uudeksi jäseneksi ryhmään. Kameleontti päätteli, että viranomaisten etsimä seinäkiipijä yritti liittyä ryhmään saadakseen vakaat tulot. Peittääkseen jälkensä Kameleontti suunnitteli lavastavansa Hämähäkkimiehen loppujen suunnitelmien varkauteen. Seittisinko kuitenkin vangitsi Kameleontin ja paljasti tämän oikeaksi rikolliseksi puhdistaen nimensä.


title: Kameleontti (sarjakuvahahmo)

text: Vapautuksensa jälkeen Kameleontti palasi Amerikkaan kuukausien poissaolon jälkeen. Nähden seinäkiipijän vaarana suunnitelmilleen hän etsi itselleen rikostoverin: Kraven Metsästäjän, loistavan jäljittäjän ja tähtääjän. Saaliista tuli kuitenkin metsästäjä. Siitä lähtien Kameleontti on tehnyt monia rikollisia tekoja. Joskus hän on työskennellyt muille - kuten HYDRAlle, uusnatsistiselle ryhmälle; ja Johtajalle, gammasädenerolle. Usein hän on myös tehnyt rikoksia pelkästään oman edun vuoksi. Hämähäkkimiehen lisäksi hän on kohdannut muitakin sankareita, kuten Kostajat, Maapallon mahtavimmat sankarit; Daredevilin, pelottoman sokean miehen; ja uskomattoman Hulkin, vihernahkaisen tuhokoneen.


title: Kameleontti (sarjakuvahahmo)

text: Laajentaakseen matkimiskykyjään Kameleontti otti käyttöönsä holografisen vyön ja söi kokeellisen lääkkeen, joka muutti hänen kehonsa täysin joustavaksi. Käyttäen uusia kykyjään hän päätti ottaa selville Hämähäkkimiehen salaisen henkilöllisyyden. Kameleontti loi armeijan androideja Hämähäkkimiehen valokuvaajan Peter Parkerin muotoon. Hän ei vain tiennyt, että Hämähäkkimies ja Peter Parker olivat sama ihminen. Jäädessään seittisingon vangiksi Kameleontti sai hermoromahduksen. Hänen psykiatrinsa kuitenkin auttoi hänet pakoon. Tämän jälkeen Kameleontti liittoutui nuoruutensa takaisin haluavan Korppikotkan kanssa, selvittääkseen Hämähäkkimiehen henkilöllisyyden. Yhdessä konnakaksikko loi eräänlaiset kloonit Peterin edesmenneistä vanhemmista, joille tämä paljasti olevansa Hämähäkkimies. Kaikkien yllätykseksi Peterin "äiti" oli kehittänyt tunteita tätä kohtaan ja esti "miestään" kertomasta Kameleontille Peterin salaisuutta. Syntyneessä kampailussa molemmat kloonit kuolivat ja Kameleontti pakeni paikalta. Hämähäkkimies sai myöhemmin tietää Kameleontin työskennelleen Punakallon piikkiin.


title: Kameleontti (sarjakuvahahmo)

text: Kameleontti onnistui myöhemmin saada Hämähäkkimies luulemaan olevansa toinen henkilö ja kertomaan Kameleontille olevansa Hämähäkkimies. Siitä lähtien Kameleontti on tiennyt Vihreän Menninkäisen ja Venomin tapaan tämän tämän tarkoin varjellun salaisuuden


title: Kameleontti (sarjakuvahahmo)

text: Myöhemmin Kameleontti nähtävästi heitti henkensä pysyvästi, kun edesmenneen Sergei Kravinovin poika jatkoi isänsä uraa, ja ampui Kameleonttia. Tämä kumminkin heräsi myöhemmin henkiin ja liittyi Menninkäisen luotsaamaan Kahdentoista koplaan.


title: Kameleontti (sarjakuvahahmo)

text: Kameleontin vyössä on kamera, jolla hän voi kuvata ihmisiä ja sen jälkeen vyön voimalla muuntautua kuvatun ihmisen näköiseksi


title: Kameleontti (sarjakuvahahmo)

text: Kameleontti esiintyi useasti Hämähäkkimies-animaatiosarjassa milloin kenenkin laskuun. Kameleontti ei lainkaan puhunut sarjassa, vaan, kun hän muutti hahmoaan, tämän hahmon ääninäyttelijä puhui.


title: Kameleontti (sarjakuvahahmo)

text: Jaksot, jossa Kameleontti esiintyi: 13 "Kameleontti", 14 "Kavala Kuusikko 1/2", 15 "Kavala Kuusikko 2/2", 33 "Framed", 34 "Mies ilman pelkoa", 35 "Lopullinen tappaja", (takauma) , 43 "Kissa", 44 "Musta Kissa" ja 54–58 Kuusi unohdettua soturia -tarinassa.


title: Kameleontti (sarjakuvahahmo)

text: Sarjassa esiintyviä tärkeitä hahmoja, joina Kameleontti sarjassa esiintyi (suluissa määrä ja jaksot):


title: Kameleontti (sarjakuvahahmo)

text: Peter Parker (2x) (Kameleontti)


title: Kameleontti (sarjakuvahahmo)

text: Hämähäkkimies (3x) (Kameleontti, Kavala Kuusikko 1/2, Framed)


title: Kameleontti (sarjakuvahahmo)

text: J. Jonah Jameson (1x) (Kameleontti)


title: Kameleontti (sarjakuvahahmo)

text: Joseph "Robbie" Robertson (2x) (Kameleontti, Kuusi unohdettua soturia - tarinassa)


title: Kameleontti (sarjakuvahahmo)

text: Glory Grant (1x) (Kameleontti)


title: Kameleontti (sarjakuvahahmo)

text: Nick Fury (2x) (Kameleontti, Kissa)


title: Kameleontti (sarjakuvahahmo)

text: Kingpin (3x) (Kavala Kuusikko 1/2, Kavala Kuusikko 2/2, Mies ilman pelkoa)


title: Kameleontti (sarjakuvahahmo)

text: May Parker (1x) (Kavala Kuusikko 1/2)


title: Kameleontti (sarjakuvahahmo)

text: Nuijapää (1x) (Kavala Kuusikko 2/2)


title: Kameleontti (sarjakuvahahmo)

text: Silvermane (1x) (Kavala Kuusikko 2/2)


title: Kameleontti (sarjakuvahahmo)

text: Anna Watson (1x) (Mies ilman pelkoa)


title: Kameleontti (sarjakuvahahmo)

text: Daredevil (1x) (Mies ilman pelkoa)


title: Lapinlahden Linnut -Show

text: Lapinlahden Linnut -Show on suomalainen Lapinlahden Linnut -yhtyeen jäsenien neljäs sketsisarja, joka valmistui vuonna 1993. Se esitettiin ensi kertaa marras-joulukuussa 1993 MTV3-kanavalla. Sarjassa oli kuusi 30 minuutin mittaista jaksoa. Vierailevina näyttelijöinä olivat Hannu Valtonen sekä Minna Turunen.


title: Lapinlahden Linnut -Show

text: Lapinlahden Linnut -Show’ssa oli useita sketsijatkumoita, jotka jatkuivat jaksosta toiseen.


title: Lapinlahden Linnut -Show

text: Kaksi pelleä (Matti Jaaranen ja Timo Eränkö) juoksevat kadulla tahdissa ja hokevat: "Höp pöp pöp pöp pöppelipeijaa, tsup tsup tsup tsup tsuppelipuijaa". Sitten he huomaavat jonkun ihmisen tavallisissa askareissaan, katsovat toisiaan ja juoksevat sitten ihmisen luokse. Toinen pelle alkaa häiriköidä ja sanoo: "pöppelipeijaa". Toinen pelleistä tekee samoin ja sanoo: "tsuppelipuijaa". Sitten pellet virnuilevat ja lähtevät juoksemaan pois hokien edellä mainittua mantraa.


title: Lapinlahden Linnut -Show

text: Tasavallan presidentti Mauno Koivisto (Tapio Liinoja) tuhisee pöydän takana samalla, kun ääni (Timo Eränkö) kuuluttaa suomeksi ja ruotsiksi: Tasavallan presidentti kysyy. Presidentti kysyy jonkin arvoituksen, josta on käytännössä mahdoton tietää, mitä hän tarkoittaa. Ääni kertoo presidentin vastaavan ohjelman lopussa. Jakson loppupuolella presidentti kertoo vastauksen kysymykseen ja lopuksi toivottaa "nätti sapatti".


title: Lapinlahden Linnut -Show

text: Timo Eränkö avaa suljetun panssarioven salasanalla ja avainkortilla, kertoen samalla astelevansa "ihmiskloaakkiin", jossa säilytetään elämässään epäonnistuneita ihmisiä. Sieltä löytyy mies, joka on aluksi ollut elämässään onnellinen ja menestyvä, mutta sitten on tapahtunut jotain, joka on suistanut miehen huonoon jamaan, yleensä alkoholistiksi. Lopuksi Eränkö arvuuttelee, mikä oli syynä romahdukseen. Erängön esittämä juontaja muistuttaa hänen "Seitsemän kuolemansyntiä" -sarjassa näyttelemäänsä "Josef W. Krâzowia", sillä sketsin lopussa paljastuu aina, ettei hänellä ole housuja jalassa.


title: Lapinlahden Linnut -Show

text: Aluksi kerrotaan, missä kyseinen sketsi on tallennettu. Sen jälkeen Lapparit esittävät jonkin live-sketseistään. Nämä eivät tosin ole aitoja live-nauhoituksia.


title: Lapinlahden Linnut -Show

text: Mies (Timo Eränkö), jolla on runsaasti itseään ympäröiviä peilejä, joutuu johonkin arjen tapahtumaan ja yrittää selvitä siitä luontevasti. Se ei kuitenkaan onnistu, vaan elämöi kovaan ääneen "MINÄ!"


title: Lapinlahden Linnut -Show

text: Piilokameraohjelmia ja erityisesti brittiläistä sarjaa "Beagle's about" parodioiva "Väijykamera" kertoo mitä voi tapahtua esimerkiksi "häämatkalla Espanjassa". Väijykamera järjestää paikalle vakavan onnettomuuden, joka saa uhrit kauhuihinsa. Kun juontaja (Heikki Salomaa) kertoo, että kyseessä on Väijykamera, pilan kohteet kuitenkin menettävät vakavuutensa ja alkavat nauraa. Lopuksi palataan studioon, johon myös pilan kohteet on kutsuttu.


title: Lapinlahden Linnut -Show

text: Ryhmä rikkaita miehiä on minigolfaamassa. Yksi heistä lyö pallon hutiin ja alkaa kiroilla. Sitten porukka rupeaa syyttämään köyhiä tai jotain muuta vähäosaista ryhmää huonosta jamastaan. Haukkuminen jatkuu ja jatkuu, kunnes joku huomaa, että voitaisiin taas golfata. Peli jatkuu kuin mitään ei olisi tapahtunutkaan.


title: Lapinlahden Linnut -Show

text: Ortodoksiksen kirkon munkit laulavat madrigaalia vähemmän uskonnollisista aiheista, esimerkiksi seksipuhelimista ja alkoholista. Vastaavanlaisia sketsejä oli myös Lapinlahden Lintujen toisessa viihdesarjassa "Maailman kahdeksan ihmettä".


title: Lapinlahden Linnut -Show

text: Yksi Madrigaali-sketseistä, jossa vihjattiin munkkien käyttävän seksipuhelinpalveluja ja harjoittavan itsetyydytystä, herätti pahennusta. Muun muassa Joensuun ortodoksinen kirkkoherra Kalevi Kokkonen ja kansanedustaja Eeva Turunen paheksuivat ohjelmaa julkisesti. MTV3:n ohjelmajohtaja Tauno Äijälä arveli palautteen perusteella sketsin rikkoneen hyvän maun rajoja. Valamon luostarin munkit puolestaan suhtautuivat sketsiin tyynesti.


title: Lapinlahden Linnut -Show

text: Kaksi miestä (Hannu Valtonen ja Timo Eränkö) keskustelevat pöydän ääressä. "Ajoitus on tässä työssä tärkeintä". Sitten tulee puhelu, johon toinen miehistä vastailee lyhyesti. Sitten hän kertoo toiselle miehelle, että "keikka siellä ja siellä siihen ja siihen aikaan". Kohta miehet pakkaavat tavaransa autoon ja ajavat paikalle. Siellä he strippaavat diskomusiikin tahdissa ja toinen miehistä kommentoi keikkaa toiselle miehelle, esimerkiksi "Ens kerralla aletaan sitte ottamaan näistä hommista fyffeä".


title: Lapinlahden Linnut -Show

text:
Joka jaksossa tuli lopputekstien jälkeen loppukevennys, jossa parodioitiin uutisten loppukevennyksiä. Uutistenlukijat kertoivat, että joku on tehnyt jotain äärimmäisen tavallista, esimerkiksi mennyt lauantaina saunaan. Sitten uutiset haastattelee henkilöitä, jonka jälkeen palataan studioon. Siellä uutistenlukijat vääntävät jonkin väkinäisen vitsin aiheesta ja hohottelevat sitten sille.
Useimmat televisiosarjassa esitetyt musiikkivideot myös levytettiin Lapinlahden Lintujen Köyhän taivas -albumille. "Lainausmerkeissä" olevat kappaleet on esitetty vain televisiosarjassa. Lisäksi sarjat alkavat teemalla, jonka sanat menevät suunnilleen: Oh no, nyt alkaa show, let's go ja loppuu kappaleeseen, joka on muuten samanlainen, paitsi että show loppuu myös laulun sanoissa.


title: Elektro (sarjakuvahahmo)

text: Elektro (), oikealta nimeltään Maxwell Dillon, on Marvel Comics -kustantamon sarjakuvissa esiintyvä fiktiivinen rikollinen ja Hämähäkkimiehen vihollinen. Hahmon ensiesiintyminen oli "Amazing Spider-Man" -lehden 9. numerossa vuonna 1964 ja hänet loivat Stan Lee ja Steve Ditko.


title: Elektro (sarjakuvahahmo)

text: Vuonna 2009 IGN-sivusto sijoitti Elektron sijalle 87 laatimassaan sadan kaikkien aikojen suurimman sarjakuvarikollisen listalla.


title: Elektro (sarjakuvahahmo)

text: Max Dillon oli hyvä sähkömies, mutta itsekäs ja ystävätön vapaa-ajallaan. Eräänä päivänä, kun hän oli korjaamassa katkennutta voimalinjaa, odottamaton ukkosmyrsky puhkesi. Salaman iskemäksi joutunut Dillon otti hölmösti kiinni sähkölinjasta. Kaksi iskua kumosivat toisensa; Dillon ei kuollut, vaan sai sen sijaan erikoiset voimat. Huomattuaan voivansa luoda, varata ja ampua sähkölatauksia, ylimielinen Dillon pyrki tuottavammalle alalle: rikoksiin. Ottaen käyttöön värikkään puvun Dillon valitsi J. Jonah Jamesonin ensimmäiseksi uhrikseen, onnistuen ryöstämään Jamesonin kassakaapin hänen silmiensä edessä.


title: Elektro (sarjakuvahahmo)

text: Raivostunut Jameson väitti rohkeasti, että Elektro olikin yksinkertaisesti Hämähäkkimies valeasussa. Hämähäkkimies ei voinut vastustaa haastetta, ja hän lähti kohtaamaan Elektron todistaakseen, että he olivat eri henkilö. Täysin valmistautumattomana Elektron hyökkäykseen Hämähäkkimies sai miltei surmansa kun hän sai sähköiskun vain koskettamalla roistoa. Hän tajusi, että voisi voittaa Elektron vain älyllään; huomaten läheisen paloletkun Hämähäkkimies oikosulki vihollisensa. Haluten kostoa Elektro liittyi alkuperäiseen Kuuden Koplaan, mutta seittisinko voitti roiston sammuttamalla hänen voimanlähteensä. Maadoittaen itsensä teräskaapelilla Hämähäkkimies pystyi iskemään hänet tainnoksiin.


title: Elektro (sarjakuvahahmo)

text: Elektro kohtasi myös Daredevilin uransa aikaisessa vaiheessa. Myöhemmin hän liittoutui Lumimyrskyn kanssa taistellakseen Daredeviliä ja Hämähäkkimiestä vastaan yhdessä. Ainainen tiimipeluri Elektro liittyi Kauhunelosiin voittaakseen Ihmeneloset. Kuuden Koplan kokoonnuttua useasti vain hävitäkseen sitten, Elektron itseluottamus romahti. Yrittäen kaitaa polkua hän päätyi Coney Islandin tivolin kummajaisshow'hun. Kestämättä yleisön naurua Elektro romahti. Yrittäessään voittaa itse-epäilyksensä hän seisoi Top of New York -hotellin katolla ja hiljalleen omaksui itseensä koko Manhattanin sähköt. Hämähäkkimies saapui, mutta Elektro ampui hänet helposti alas rakennuksesta. Mutta jopa Elektrolla on rajoituksensa: pää jyskyttäen lähellä repeämispistettä hän yritti purkaa latauksensa, mutta huomasi ylikuormittaneensa kykynsä. Sillä hetkellä hänen epäilyksensä tulivat tulvana takaisin. Palattuaan paikalle Hämähäkkimies rohkaisi sekavaa Dillonia. Kohdellen Elektroa vertaisenaan Hämähäkkimies vakuutti, että hänen ongelmansa olivat psykologisia. Sankarin piristyspuhe toimi, ja Elektro palautti latauksen pimeään kaupunkiin. Odottamatta Elektro kiitti Hämähäkkimiestä ja lähti vapaaehtoisesti vankilaan.


title: Elektro (sarjakuvahahmo)

text: Peläten murhanhimoisen Kainen tulevan peräänsä Elektro karkasi ja liittyi itsepuolustuksena Seitsemän Koplaan. Myöhemmin Elektro taisteli omanarvontuntonsa kanssa – joka oli jälkiä lapsuudesta, kun väkivaltainen isä oli hylännyt hänet ja ylisuojeleva äiti tukahduttanut. Tajuten tulleensa tienristeykseen, ja muistaen äärimmäisen voiman hetken hotellin huipulla, Elektro valmistautui pelaamaan vielä kerran itsetunnostaan. Hän salli Ruusun (Jacob Conover) ja Delilan köyttää itsensä viritettyyn sähkötuoliin. Uhkapeli tuotti tulosta; Elektron voimat kymmenkertaistuivat väliaikaisesti. Vaihdossa Dillon oli luvannut auttaa Ruusua ja Delilaa heidän jengisodassaan. Mutta hänen halunsa kostaa Hämähäkkimiehelle – ja koko Manhattanille – meni sen edelle. Hän loi suunnitelman aiheuttaa ketjureaktio New Yorkin sähköasemilla, joka tuhoaisi suurimman osan kaupunkia. Edes eristetyllä asulla varustettuna Hämähäkkimiehellä oli vaikeuksia päihittää hänet.


title: Elektro (sarjakuvahahmo)

text: Elektro on uhka vielä nykyäänkin – mutta normaalisti kohtaa tappion huolimatta kyvyistään, jotka tekevät hänestä luonnonvoiman. Vain Elektron arvostelukyvyn puute sallii hänen tulla päihitetyksi heikompien mutta hyväntahtoisempien sankareiden käsissä.


title: Elektro (sarjakuvahahmo)

text: Ilman voimanlähdettä vahvistamassa itseään, Elektrolla on kokoisensa ja ikäisensä urheilua harrastavan miehen voimat. Sähköisesti ladattuna Elektron fyysiset voimat lisääntyvät ja hän pystyy nostamaan enintään noin 225 kg.


title: Elektro (sarjakuvahahmo)

text: Elektrolla on kyky varastoida, haalia ja manipuloida sähköstaattista energiaa kehollaan, ja voi vapauttaa tai valjastaa sen erilaisiin tarkoituksiin. Tyypillisesti Elektro omaksuu tämän energia ulkoisesta lähteestä, mutta jos sitä ei ole saatavilla, hän voi luoda rajoitetun määrän latausta muuttamalla kemiallista energiaa omasta kehostaan, mutta tämä heikentää häntä fyysisesti. Elektro voi toimia myös muuntajana, koskettaen ulkoista voimanlähdettä (kuten generaattoria) ja kanavoiden sen kehonsa lävitse käyttöön ilman muita varastorakennelmia.


title: Elektro (sarjakuvahahmo)

text: Elektron on nähty luovan salamoita ilmassa jopa 300 metrin päähän. Tämä vaatii ainakin 30 miljoonan voltin sähköisen potentiaalieron verrattuna kohteeseen. Aiheutuneen vahingon analysointi on osoittanut, että salamoiden virta voi nousta hetkellisesti jopa 200 ampeeriin. Taistelussa Elektro pystyy (ilman latautumista) luomaan noin 100 sekunnin edestä virtaa (noin tuhat salamaa, jotka kestävät keskimäärin sekunnin tuhannesosan). Täten voidaan päätellä, että Elektro pystyy säilömään ainakin 20 000 coulombia (ampeerisekuntia) varausta.


title: Elektro (sarjakuvahahmo)

text: Elektro voi käyttää sähköstaattista energiaansa monilla eri tavoilla. Yksinkertaisin ilmentymä on salaman kaltainen valokaari hänen sormenpäistään, joka voi edetä ilman tai johtavan materiaalin kautta. Tämä purkaus, jonka jännitettä voidaan säädellä tiettyjen rajojen sisällä, matkustaa salamannopeasti, eli noin 330 metriä sekunnissa. Tämä sähköstaattinen isku ei aina seuraa suoraa linjaa, koska johtavat materiaalit kuten metalli tai toiset sähkökentät voivat vaikuttaa siihen. Jos hänen kohteensa ei ole maadoitettu, iskulla ei ole paljon vaikutusta. Hänen iskunsa ovat tehokkaita enintään 30 metrin päähän.


title: Elektro (sarjakuvahahmo)

text: Elektro pystyy lentämään suuren sähköisen potentiaalin omaavien esineiden magneettisia voimalinjoja pitkin, kuten esimerkiksi sähkölinjojen. Hän luo tiukat sähkökentät jalkojensa ympärille, joka kehittää vahvan, vastakkaissuuntaisen magneettikentän, joka voi kannatella häntä sähkökaapelin magneettikentän yllä. Luomalla epätasapainoja kenttäänsä, hän pystyy ratsastamaan magneettisilla aalloilla jopa 220 kilometrin tuntinopeutta, jolloin hän vielä pystyy hengittämään ilman apuvälineitä. Hän voi joskus luoda sähköstaattisia siltoja joiden pinnalla kulkea, mutta silloin energiankulutus on valtaisa.


title: Elektro (sarjakuvahahmo)

text: Elektron sähkövoimat antavat hänelle myös tiettyjä aisti- ja manipulointivoimia. ”Tunnustelemalla” sähkön kulkua virtapiireissä Elektro pystyy ohittamaan järjestelmän ja saamaan laitteen tottelemaan ajatuksiaan. Elektro pystyy purkamaan hälytyslaitteita, hallitsemaan tietokoneita rajoitetulla tasolla tai ylikuormittamaan minkä tahansa sähköisesti hallitun järjestelmän, jota ei ole suojattu riittävän hyvin.


title: Elektro (sarjakuvahahmo)

text: Elektron ihon sähkövirta on niin suuri, että kun hän on äärimmilleen ladattu, häntä koskettava ihminen on vaarassa kuolla sähköiskuun. Elektron keho on immuuni sähkön vaikutuksille siitä ja muista lähteistä. Täten Elektroa ei voida tappaa sähköllä, vaikka jännite olisi kuinka suuri. Käyttämällä ulkoista sähkönlähdettä ladatakseen kehonsa varastot, hän voisi käyttää energiaa määräämättömän ajan ilman, että varastot ehtyisivät. Hänen kehossaan kulkeva sähkö parantaa hänen vahvuuttaan, nopeuttaan ja toipumiskykyään.


title: Elektro (sarjakuvahahmo)

text: On huomattava, että nämä tiedot koskevat ”normaaleja” olosuhteita. Ainakin kahdessa tapauksessa Elektro on ylittänyt nämä voimatasot – kerran absorboiden riittävästi energiaa sähköistääkseen suuren osan Manhattanin keskustaa. Molemmat tapaukset aiheuttivat psyykkistä tuskaa ja turhautumista, ja täten voidaan päätellä, että Elektron voimien rajoitukset ovat enimmäkseen psykologisia.


title: Elektro (sarjakuvahahmo)

text: Elektro esiintyi Hämähäkkimies-animaatiosarjan viidennen kauden viisiosaisessa "Kuusi unohdettu soturia" -tarinassa. Siinä hänen nimensä olikin Rheinholt Kragov, eikä Maxwell Dillon. Itse Elektrona hän on sarjan ainoa vastustaja joka ei esiintynyt kuin kerran (ilman takaumia).


title: Elektro (sarjakuvahahmo)

text: Jaksojen edetessä käy ilmi, että tämä versio Elektrosta onkin Kameleontin veli ja Punakallon poika. Elektro on myös vahvempi kuin sarjakuvissa (tai sitten hän käyttää tässä voimiaan paremmin), sillä Elektroa pidetään koko sarjan voimakkaimpana vihollisena Dr. Doomia lukuun ottamatta. Hänen äänenään toimi Phil Proctor.


title: Elektro (sarjakuvahahmo)

text:
Spiderman The New Animated Series -sarjassa Elektron ihmispersoona Max Dillon esiintyy ensi kerran jaksossa "Head Over Heels", hän muuttuu Elektroksi jaksossa "The Party" ja tekee paluun "When Sparks Fly". Tässä sarjassa Max on koulukiusattu teini, joka yrittää päästä koulun viileimpään jengiin mukaan, sillä seurauksella, että häntä vain ammutaan värikuula-aseilla.
Täysin hermonsa menettänyt Max kiipeää katolle heittäen mainoskylttiä kivellä saaden siitä, ja kyseiseen kylttiin iskeneestä salamasta, valtavan sähköiskun muuttuen eräänlaiseksi eläväksi sähköksi. Uusien voimiensa avulla Max tappaa pahimman kiusaajansa ja on tekemässä saman muille, kun Hämähäkkimies saapuu paikalle. Pitkän taistelun jälkeen Hämähäkkimiehen onnistuu voittaa hänet maadoitusjohdolla.
Max ei kuitenkaan kuollut vaan palaa ja yrittää muuttaa Sallyn, tytön johon on ihastunut, kaltaisekseen olennoksi, mutta Hämähäkkimies pysäyttää hänet vangitsemalla hänet OsCorpin elektroniseen generaattorilaatikkoon ja heittämällä sen jokeen luultavasti tappaen Maxin.


title: Elektro (sarjakuvahahmo)

text: Hahmon äänenä toimi Ethan Embry.


title: Elektro (sarjakuvahahmo)

text: Elektro esiintyi ensi kerran Hämmästyttävä Hämähäkkimies -animaatiosarjan toisessa jaksossa "Interactions". Hahmon äänenä toimi Crispin Freeman.


title: Elektro (sarjakuvahahmo)

text: Alun perin Maxwell Dillon oli sähköasentaja, joka koki onnettomuuden työskennellessään tohtori Curt Connorsin työpaikalla. Hänen porakoneensa lojui vaarallisesti viallisten sähköjohtojen keskellä ja huolimattomuutensä myötä Dillon yritti ottaa porakoneen paljain käsin. Tämän seurauksena hän sai sähköiskun ja paiskautui suuren sähköankeriasaltaan kylkeen, joka hajottuaan altisti Dillonin ankeriaiden sähköiskuille. Kaiken tämän jälkeen hän kuitenkin selvisi sairaalassa, jossa Dillon joutui käyttämään erikoisasua. Hänen kehostaan oli tullut epävakaata ja elävää sähköä. Kaikki kuitenkin kääntyi huonompaan suuntaan, kun Dillon tuskastuu elämäänsä ja syyttää siitä tohtori Connorsia. Hänen tuskansa vain lisääntyvät, kun Hämähäkkimies ryhtyy Dillonin itsensä mielestä häiritsemään häntä. Kaiken tämän seurauksena Dillon ottaa nimekseen Elektro. Taistelu Hämähäkkimiehen kanssa päättyy lopulta siihen, kun Elektro lentää vesialtaaseen ja menettää tajunsa.


title: Elektro (sarjakuvahahmo)

text: Elektro tekee toisen esiintymisensä jaksossa "Group Therapy" (suom. Ryhmäterapiaa), kun hänet vapautetaan Ravencroftin sairashuoneelta. Tuona aikana Elektro oli pitkään kirjeenvaihtajana vankilassa olleen Tohtori Mustekalan kanssa, joka lupasi parantaa hänet tilastaan mikäli tämä tekisi yhteistyötä Tri. Mustekalan kanssa. Elektro oli mukana vapauttamassa Mustekalaa ja hänen värväämiään rikollisia vankilasta, jotta he saisivat kostonsa Hämähäkkimiehelle. Kaikki kuusi superrikollista kuitenkin pitkän taistelun päätteeksi hävisivät symbiootin hallitsemalle Hämähäkkimiehelle.


title: Elektro (sarjakuvahahmo)

text: Elektro esiintyy vuoden 2014 elokuvassa "The Amazing Spider-Man 2". Siinä Hämähäkkimies pelastaa Max Dillonin taksilta, joka oli lentämässä Maxin päälle. Myöhemmin OsCorpissa Max huomaa sähköankeriastankin olevan rikki, joten hän menee korjaamaan sen. Virrankatkaisun epäonnistuttua Max laittaa kaapelin paikalleen. Lopulta Max saa sähköiskun ja putoaa sähköankeriastankkiin. Hän alkaa kutsua itseään "Elektroksi". Lopulta hän alkaa vihata Hämähäkkimiestä. Hän liittoutui Harry Osbornin kanssa. Hän saa surmansa Gwen Stacyn laitettua sähköt Elektroon.


title: Nuijapää (sarjakuvahahmo)

text: Nuijapää on kuvitteellinen rikollinen Marvel Comicsin sarjakuvissa ja hän on yksi Hämähäkkimiehen vihollisista. Hahmon ensiesiintyminen tapahtui "Amazing Spider-Man" #113 -lehdessä. Nuijapään loivat Gerry Conway ja John Romita.


title: Nuijapää (sarjakuvahahmo)

text: Nuijapää on erinomaisesti koulutettu atleetti. Hänellä on suuret fyysiset voimat (Nuijapää nostaa noin 250 kg) ja hän on mainio lähitaistelija huolimatta siitä, että hänen suosituin taistelutyylinsä on vastustajaa päin syöksyminen pää edellä.


title: Nuijapää (sarjakuvahahmo)

text: Vaikka monet pitävät Nuijapäätä typeränä, hän on juonikas rikollinen ja osaa käsitellä sujuvasti tuliaseita, varsinkin konepistooleita. Hän kantaa mielellään mukanaan 1920-luvulla käytettyä rumpulippaallista Thompson-konepistoolia.


title: Nuijapää (sarjakuvahahmo)

text: Nuijapään kallo ja osia luurangosta on korvattu miltei tuhoutumattomalla metalliseoksella. Tämä tekee Nuijapäästä äärimmäisen vastustuskykyisen fyysisiä vaurioita vastaan. Varsinkin hänen päänsä on hyvin kestävä.


title: Nuijapää (sarjakuvahahmo)

text: Nuijapää esiintyi muutaman kerran Hämähäkkimies-animaatiosarjassa. Hän toimi aluksi Silvermanen kätyrinä, mutta siirtyi myöhemmin Kingpinin palvelukseen. Äänenä oli Nicky Blair.


title: Nuijapää (sarjakuvahahmo)

text: Jaksot, jossa Nuijapää nähdään, ovat:


title: Nuijapää (sarjakuvahahmo)

text: 14 "Kavala Kuusikko 1/2",


title: Nuijapää (sarjakuvahahmo)

text: 15 "Kavala Kuusikko 2/2",


title: Nuijapää (sarjakuvahahmo)

text: 24 "Aikakivi",


title: Nuijapää (sarjakuvahahmo)

text: 25 "Ajan hammas" ja


title: Nuijapää (sarjakuvahahmo)

text: 26 "Korppikotkan liito" (takauma)


title: Sakaali (sarjakuvahahmo)

text:
Sakaali (Dr. Miles Warren) on fiktiivinen rikollinen Marvel Comicsin sarjakuvissa ja myös Hämähäkkimiehen vihollinen. Dr. Miles Warrenin ensiesiintyminen oli "Amazing Spider-Man" #31 -lehdessä ja
hänet loivat Stan Lee ja Steve Ditko. Sakaalin ensiesiintyminen oli "Amazing Spider-Man" #129 -lehdessä ja hänet loivat Gerry Conway ja Ross Andru.


title: Sakaali (sarjakuvahahmo)

text: Miles Warren syntyi tieteellisesti osaavaan perheeseen. Hänen veljestään tuli tiedeopettaja Midtownin lukiossa, jossa Peter Parker oli hänen lempioppilaansa, mutta Milesin taidot olivat paljon suuremmat. Ansaittuaan tohtorin paperit biokemiassa Miles matkusti Wundagore-vuorelle avustamaan Kehittäjää hänen kokeissaan muuttaa eläimet ihmismuotoon. Vaikka Kehittäjän kohteet eivät koskaan täysin menettäneet eläimen piirteitään, Miles onnistui luomaan kaksi ”Uutta Miestä” jotka näyttivät käytännössä ihmisiltä. Tämä synnytti kitkaa Milesin ja Kehittäjän välille, joka kasvoi vain kun osa Uusista Miehistä ryhtyi palvomaan Milesiä. Kun Miles kehitti kaksi persoonaa omaavan sakaalin joka pakeni, Kehittäjä karkotti hänet Wundagorelta. Miles pysyi silti alueella ja tapasi tulevan vaimonsa Monican, saaden hänen kanssaan kaksi lasta. Miles kuitenkin vietti niin paljon aikaa tutkimuksensa parissa, että Monica otti lapset mukaansa ja lähti. Warrenien tietämättä Milesin sakaalimies, joka kadehti luojansa elämää, oli vaaninut perhettä. Se aiheutti autoturman, jossa Monica ja lapset kuolivat. Kun Miles sai tietää tästä, hän tajusi aiheuttajan ja syytti Kehittäjää. Hän palasi Wundagorelle, haastoi Kehittäjän ja lähti ottaen mukaansa häntä palvoneet Uudet Miehet, luvaten tehdä heistä ihmisiä.


title: Sakaali (sarjakuvahahmo)

text: Hän palasi joka kesä, mutta kulutti loput vuodesta Manhattanilla, jossa hän oli saanut aseman Empire Staten yliopiston professorina. Siellä hänen veljensä esitteli hänet Peter Parkerille samana päivänä, kun Miles näki ja rakastui välittömästi Gwen Stacyyn. Tunteidensa häiritsemä Miles vakuutteli itselleen tarkoitustensa olevan isällisiä ja että Gwen oli kuten tytär jota hän ei saanut, tukahduttaen muistot kuolleista lapsistaan. Seuraavana lukukautena sekä Peter että Gwen olivat hänen biologian kurssillaan. Jatkaen tutkimustaan Uusien Miesten parissa Miles palkkasi Anthony Serban avustajakseen ja laittoi hänet keräämään solunäytteitä kurssin oppilailta. Hän loi seerumin näistä näytteistä ja ruiskutti sitä Uusiin Miehiinsä. Seerumi teki heistä ihmisiä, mutta muutti heidät eläviksi ruumiiksi ja sitten tappoi heidät. Miles yritti luoda genetiikan avulla toiset kehot Uusille Miehille, tehden ensimmäiset tutkimuksensa kloonauksen alalla, jota hän myöhemmin jatkoi ESU:ssa Serban kanssa. New Yorkissa Miles kutsui parhaan oppilaansa Peterin tiede-esitykseen. Kun Peter toi mukanaan Gwen Stacyn, Miles pystyi vain ilmaisemaan tyytyväisyytensä. Kun Hämähäkkimies ilmaantui, Miles esitti mielenkiintonsa tutkia häntä.


title: Sakaali (sarjakuvahahmo)

text: Peter Parkerille Miles oli professori, joka parjasi häntä lintsauksesta. Jopa sen jälkeen kun Gwen Stacy kuoli Vihreän Menninkäisen (Norman Osborn, myös oletettiin kuolleen) käsissä, Miles jatkoi tätä esitystä mutta sisimmässään oli romahtaa. Seuraavana päivänä Gwenin kuoleman jälkeen Serba näytti heidän kloonikokeensa tuottaman sammakon. Seuraavaksi Miles antoi Serballe Gwenin ja Peterin solunäytteet. Kun Serba tajusi kloonaavansa ihmisiä, hän tuli Milesin luokse ja vaati heidän tuhoamistaan. Tukkiessaan Serban suun Miles vahingossa tappoi hänet. Poissa tolaltaan hän vakuutti itselleen, että joku muu teki murhan. Kävellessään sakaaleja käsitelleen oppitunnin ohi hän muisti sakaalimiehensä ja loi itselleen pahan alter egon: Shakaalin. Hän suunnitteli vihreän asun sähkökynsien kanssa ja aloitti tiukan harjoittelun. Uskoen Hämähäkkimiehen olevan vastuussa Gwenin kuolemasta Miles halusi kostaa, mutta hänen paha puolensa halusi myös olla rikospomo. Tämän takia Shakaali sai Tuomarin tappamaan seittisingon. Seuraavaksi hän murhasi Tuomarin kollegan Mekaanikon, toivoen syyttävänsä rikoksesta Tuomaria. Kun tämä epäonnistui, hän järjesti tapaamisen Nuijapään, Tohtori Mustekalan ja Hämähäkkimiehen välillä, toivoen saavansa jengien alueet itselleen, mutta tämäkin suunnitelma epäonnistui.


title: Sakaali (sarjakuvahahmo)

text: Samaan aikaan Milesin kloonit eivät kehittyneet oikein, degeneroituen pian geneettiseksi jätteeksi. Hän palkkasi uuden apulaisen, Seward Trainerin, ja laittoi klooninsa staasiin. Shakaali alkoi vakoilla Peter Parkeria saadakseen vinkin Hämähäkkimiehestä. Hän näki Peterin heittävän asuntonsa katolle seittipussin, jossa oli ylimääräinen Hämähäkkimiehen asu ja seittisingot. Varastettuaan ne Shakaali oli miltei varma Parkerin olevan Hämähäkkimies, mutta hän halusi varmat todisteet. Hän palkkasi Harmaakarhun houkuttelemaan Peterin ansaan. Sen jälkeen hän kiinnitti Peterin käteen metallivaljaat, kertoen sen räjähtävän jos sen irrottaa. Tämä oli juoni Peterin saamiseksi ESU:n labroihin, jossa hän hankkiutui eroon laitteesta. Peter vaihtoi ylleen Hämähäkkimiehen asun Milesin seuratessa salaa, varmistaen epäilyksensä.


title: Sakaali (sarjakuvahahmo)

text: Tänä aikana Norman Osborn, joka oli salaa yhä elossa, oli tehnyt itsestään Euroopassa rikollisneron, johtaen Juonijoiksi kutsuttua salaseuraa. Hän tuli mukaan auttaakseen Milesin kloonausta Juonijoiden edustajan avulla. Juonija sai Seward Trainerin kiinni salaisuuksien varastamisesta ja vaati tulevaa palvelusta vaihdossa suunsa pitämisestä kiinni. Yhdessä Miles, Seward ja Juonija synnyttivät ensimmäisen onnistuneen kloonin Peter Parkerista. Tällä kloonilla alkoi kuitenkin ilmetä solujen rappeutumista ja Miles suunnitteli tappavansa tämän virheellisen luomuksen, mutta klooni pakeni nimeten itsensä myöhemmin Kaineksi. Muita epäonnistuneita klooneja seurasi kunnes Miles jalosti tekniikkaansa ja jotenkin loi vakaat kloonit Peter Parkerista, Gwen Stacystä ja itsestään. Miles palasi hetkeksi Uusien Miestensä pariin, tällä kertaa naamiopersoonassaan, ja inspiroi Shakaalin Kultin syntymän. Hän vannoi täyttävänsä lupauksensa, mutta ei koskaan palannut. Kotona hän käytti huumeita ja hypnoosia saadakseen kloonit toteuttamaan tahtonsa, ja alkoi kiduttaa Hämähäkkimiestä lähettämällä Gwenin kloonin Peter Parkerin asunnolle.


title: Sakaali (sarjakuvahahmo)

text: Ennen suunnitelmiensa jatkamista Miles yhdisti solunsa geneettiseen virukseensa luodakseen kloonin, jonka tarkoitus oli tuhota ihmisrotu, mutta olento heräsi liian aikaisin saadakseen täydet voimat ja siitä tuli Raato. Lopulta, yhdessä Tarantulan (Anton Miguel Rodriguez) kanssa Shakaali paljasti henkilöllisyytensä Hämähäkkimiehelle, ja asetti sitten hän taisteluun klooniaan vastaan, joka päättyi räjähdykseen, joka näytti tappavan sekä Milesin että luomuksen. Todellisuudessa kuollut Shakaali oli klooni. Miles tuli piilostaan, löysi molemmat Hämähäkkimiehet elossa ja ruiskutti oikeaksi luulemaansa lääkettä, joka simuloi kuolemaa. Hänen suunnitelmansa oli myöhemmin noutaa ruumis, herättää hänet ja aivopestä hänet luulemaan olevansa klooni. Tämän vakuuttamana tämä ”oikea” Hämähäkkimies otti nimekseen Ben Reilly ja lähti kaupungista.


title: Sakaali (sarjakuvahahmo)

text: Todellisuudessa Seward Trainer oli manipuloinut Milesin testejä, seuraten Norman Osbornin salaista tavoitetta, ja Ben Reilly oli klooni. Miles muutti labraan New Yorkin pohjoisosaan, jossa hän vietti viisi vuotta geneettisessä regeneraatiokammiossa, muotoillen kehonsa muistuttamaan sakaalimiestään, luoden klooneja matkan päästä ja tullen täysin hulluksi. Kehittäjä, joka luuli Shakaalin kuolleen, pakotti tämän Kultin piiloon ja väärensi Milesin käsialalla kirjoitetun päiväkirjan kloonityöstään väittäen Peter Parkerin ja Gwenin Stacyn kloonien olevan geneettisesti uudelleen rakennetut Serba ja nainen nimeltä Joyce Delany. Kehittäjä vei myös Milesin geneettisen viruksen, joka muutti opiskelija Malcolm McPriden toiseksi Raadoksi. Uskoen kaiken tämän superolento Uneksija muutti Gwenin kloonin Joyceksi, mutta hän muuttui takaisin, tavaten myöhemmin ja mennen naimisiin Warren Milesin, professori Warrenin kloonin kanssa joka lopulta rappeutui.


title: Sakaali (sarjakuvahahmo)

text: Milesin regeneraation lähetessä loppuaan hän kutsui Ben Reillyn, nyt Purppurahämähäkki, ja Peter Parkerin labraansa, jossa hän kidutti heitä vinkeillä todellisista henkilöllisyyksistä ja lähetti heidän kimppuunsa nopeasti rappeutuvia klooneja, paljastaen jopa kolmannen Peter Parkerin jonka hän väitti olevan alkuperäinen. Hänen todellinen tavoitteensa oli päästä Ravencroftin instituuttiin varastamaan Shriekin ruumiissa olevan raatoviruksen näytteen. Kun Seward Trainerin vaihdos testituloksissa todisti Ben Reillyn olevan oikea Hämähäkkimies, Miles liittoutui kolmannen Parkerin, geenimuunnellun kloonin kanssa jonka hän nimesi Hämitsariksi, päästääkseen parannellun Raatoviruksensa Pennsylvanian Springvilleen tappaen kaupungin kaikki asukkaat. Shakaali suunnitteli räjäyttävänsä seuraavan viruspommin Daily Buglen katolla, mutta sai vastaansa Hämähäkkimiehen, Purppurahämähäkin, Mary Jane Watson-Parkerin ja Gwen Stacyn kloonin. Kun Gwen putosi katolta, Milesin rakkaus häntä kohtaan tuli pintaan ja hän yritti pelastaa naisen, mutta putosikin omaan kuolemaansa. Paitsi tietysti jos hänkin oli klooni.


title: Sakaali (sarjakuvahahmo)

text: Miles Warrenin pojaksi oletettu, mahdollisesti Sakaalimies, ryhtyi uudeksi Shakaaliksi mutta Beeta-Lentue voitti hänet nopeasti.


title: Sakaali (sarjakuvahahmo)

text: Sakaalia ei koskaan nähty "Hämähäkkimies"-animaatiosarjassa, mutta hänen normaali muotonsa, tohtori Miles Warren, kylläkin. Hänen osuutensa päättyy niin keskeneräisesti, että on suotavaa arvella, että hänelle oli suunniteltua jatkoa (muuttuminen Sakaaliksi, ehkä), mutta sitä emme kyllä koskaan saa tietää.


title: Sakaali (sarjakuvahahmo)

text: Jonathan Harris toimi Dr. Miles Warrenin äänenä sarjassa.


title: Sakaali (sarjakuvahahmo)

text: Jaksot, jossa Dr. Miles Warren esiintyi:


title: Kinroad

text: Kinroad on kiinalainen mopojen ja moottoripyörien valmistaja, jonka tehtaat sijaitsevat Shanghaissa. Se on perustettu 1989, ja tuottaa 500 000 moottoripyörää ja 300 000 moottoria vuodessa.


title: Kinroad

text:
Kinroad XT50GY, XT50PY ja XT50GY-2 ovat 49-kuutioisia enduromallisia nelitahtimopoja, joissa on takana rumpujarrut ja edessä levyjarrut.
Kinroad XT50Q on 49-kuutioinen choppermallinen nelitahtimopo. Kinroad valmistaa myös skoottereita, moottoripyöriä ja Go-kart-autoja.


title: Kinroad

text: Mopojen moottoreiksi Kinroad valmistaa pääasiassa Honda Monkeyn tekniikkaan perustuvia koneita. Erona Hondaan on esim. käynnistysmoottori. Useimmat Monkeyn vara- ja viritysosat sopivat Kinroadin mopoihin.


title: Keskustan Etelä-Hämeen piiri

text: Keskustan Etelä-Hämeen piiri on yksi Suomen Keskustan 21 piirijärjestöstä ja sen päähallintopaikka on Hämeenlinnassa. Etelä-Hämeen piiri Kanta-Hämeessä toimivana asettaa osan Hämeen vaalipiirin eduskuntavaaliehdokkaista ja loput Keskustan Päijät-Hämeen piiri. Keskustan projekti 25: mukaisesti puoluetoimisto ilmoittaa tavoittelevansa yhtä kansanedustajalisäpaikkaa Hämeen vaalipiirissä, johon kuuluu Keskustan Etelä-Hämeen piirin lisäksi Keskustan Päijät-Hämeen piiri. Näin kansanedustajamäärä nousisi kolmesta neljään .


title: Keskustan Etelä-Hämeen piiri

text: Keskusta voitti eduskuntavaaleissa 2015 myös Hämeen ja Päijät-Hämeen maakunnissa ja sai 9 141 ääntä enemmän kuin edellisissä eduskuntavaaleissa. Kanta-Häme joutui luopumaan ykkössijasta vaalipiiristä valittujen edustajien määrästä. Vaalituloksen 2015 perusteella Suomen Keskusta säilytti kansanedustajamääränsä Hämeen vaalipiirissä kolmessa. Valituksi tulivat Sirkka-Liisa Anttila, Juha Rehula ja uutena Martti Talja. Sirkka-Liisa Anttila ei asetu ehdokkaaksi eduskuntavaaleissa 2019.


title: Keskustan Etelä-Hämeen piiri

text: Kuntakohtaisessa vertailussa Keskusta on menestynyt aiemminkin Etelä-Hämeen kaupungeissa. Esimerkkinä kannatusluku oli 9 prosenttia vuonna 1966 ja 23,6 prosenttia vuonna 2003. Hämeenlinnassa kannatus viisinkertaistui 1,7 prosentista 9,1 prosenttiin. Lahdessa kehitys oli samansuuntaista kuin Hämeenlinnassa 1,8 prosentista 10,3 prosenttiin.


title: Hydromies

text: Hydromies (, esiintynyt Suomessa myös nimellä Vesimies) on fiktiivinen rikollinen Marvel Comics -kustantamon sarjakuvissa. Hahmon loivat käsikirjoittaja Dennis O’Neil ja piirtäjä John Romita Jr. ja se teki ensiesiintymisensä "Amazing Spider-Man" -lehden numerossa 212 tammikuussa 1981. Hämähäkkimiehen vihollisiin kuuluvan Hydromiehen oikea nimi on Morris Bench.


title: Hydromies

text: Morris Bench, rahtilaivan miehistön jäsen, tippui vahingossa laidan yli Hämähäkkimiehen takia samalla kun kokeellista generaattoria laskettiin mereen testaamista varten. Hän altistui energianmuuntoprosessille ja vulkaanisille kaasuille, jolloin Benchin solurakenne muuttui. Kun hänet pelastettiin vedestä, hänen kehonsa alkoi erittää suuria määriä vetistä ainetta. Bench luuli sitä aluksi hikoiluksi. Tippumisen ärsyttämä Bench meni paikalliseen baariin etsimään hankaluuksia. Kun hän ei löytänyt niitä, hän hämmästyi saadessaan tietää pystyvänsä muuttamaan koko fyysisen muotonsa vedeksi. Hän lähti kostamaan niille, joita syytti tilastaan. Kutsuen itseään Hydromieheksi hän joutui vastakkain Hämähäkkimiehen kanssa ja toisessa taistelussa Hämähäkkimies onnistui roiskuttamaan hänen kehoaan tarpeeksi laajalle alueelle, jolloin Hydromies ei voinut koota itseään ennen haihtumista.


title: Hydromies

text: Muutama viikko myöhemmin Hydromies kokosi muotonsa vesitornissa Manhattanin katoilla kun nähtävästi suurin osa hänen vedestään satoi maahan vetenä. Palatessaan lempibaariinsa hän löysi William Bakerin, eli Hiekkamiehen, joka tapaili hänen entistä tyttöystäväänsä Sadie Frickettiä. Kaksi rikollista aloittivat taistelun hänen puolestaan kunnes Hämähäkkimies tuli mukaan yrittäen estää heitä. Kääntäen huomionsa häneen kaksikko yhdisti voimansa yhteistä vihollista vastaan. Hämähäkkimies kuitenkin huijasi kaksikon törmäämään toisiinsa, kun kumpikin oli partikkelimuodossaan. Kompastuen satamassa kaksikko pian nousi vedestä hiekka-vesi -olentona, jossa oli kummankin aineet muttei kummankaan täyttä älykkyyttä. Hämärästi muistaen halunsa Sadie Frickettiä kohtaan mutaolento etsi tyttöä hänen asunnostaan. Päästyään alkujärkytyksen yli Frickett ajatteli käyttää hyväkseen olennon kiintymystä häntä kohtaan ja järjesti agentin kautta esittelyn mutaolennosta. Olento tuli hulluksi mutta pysähtyi, kun poliisihelikoptereista suihkutettu erikoiskaasu kuivatti sen ja aiheutti hajoamisen. Viranomaiset kokosivat kostean hiekan, ja se vietiin poliisilaboratorioon, jossa tutkijat yrittivät palauttaa miehet eloon erilaisilla stimulanteilla, kemikaaleilla ja säteilyllä. Poliisi totesi tehtävän toivottomaksi ja jätti heidät sisältävän kanisterin heitteille. Pian Hydromies ja Hiekkamies onnistuivat kokoamaan itsensä oikeisiin muotoihinsa. Nöyryyttävän tapahtuman jälkeen he lähtivät kumpikin omille teilleen, kun toisen seura tuntui vastenmieliseltä. Hydromies on sen jälkeen liittynyt rikollisorganisaatio Syndikaattiin.


title: Hydromies

text: Hydromies liittoutui myös Tärisyttäjän kanssa, mutta epätoivoisesti eläkerahansa haluava Tärisyttäjä käytti tärisyttäjiään liian suurella teholla, minkä seurauksena ne räjähtivät saaden omistajansa sairaalakuntoon ja Benchin haihtumaan.


title: Hydromies

text: Hydromies esiintyi Hämähäkkimies-animaatiosarjassa vain kerran (toisella kerralla oli kyseessä klooni). Hänen äänenään oli Rob Paulsen.


title: Hydromies

text: Jaksot, jossa Hydromies esiintyi:


title: Hydromies

text: 16 "Vesimies",


title: Hydromies

text: 40 "Menninkäissota", (takauma)


title: Hydromies

text: 59 "Vesimiehen paluu 1/2",


title: Hydromies

text: 60 "Vesimiehen paluu 2/2" ja


title: Hydromies

text: 64 "Minä todella, todella vihaan klooneja" (takauma)


title: Keskustan Päijät-Hämeen piiri

text: Keskustan Päijät-Hämeen piiri on yksi Suomen Keskustan 21 piirijärjestöstä. Piirin alueelle kuuluu 9 kunnallisjärjestöä ja piiritoimisto sijaitsee Lahdessa. Piirijärjestö asettaa puolet Hämeen vaalipiirin eduskuntavaaliehdokkaista Hämeen vaalipiirissä. Puolet asettaa Keskustan Etelä-Hämeen piiri.


title: Keskustan Päijät-Hämeen piiri

text:
Vuoden 2018 piirin puheenjohtajistoon valittiin piirin syyskokouksessa: puheenjohtajaksi Jukka Mölsä Orimattilasta. Varapuheenjohtajiksi Eevakaisa Lehtosalo-Lönnberg Sysmästä ja Virpi Siltala Lahdesta.
Varsinaisen Suomen Keskustan Päijät-Hämeen piirin lisäksi Päijät-Hämeen maakunnassa toimii Suomen Keskustan naisjärjestön, Suomen Keskustanaisten, Päijät-Hämeen piiri, jolla on Asikkalassa kolme perusosastoa, Heinolassa yksi, Hollolassa yksi, Kärkölässä yksi, Lahdessa kaksi, Orimattilassa kaksi, ja Hartolan ja Sysmän yhteinen osasto.


title: Keskustan Päijät-Hämeen piiri

text: Nuoren Keskustan Liiton toiminta järjestäytyy Lahden ja Hämeenlinnan yhdistysten kautta Päijät-Hämeessä ja Kanta-Hämeessä.


title: Keskustan Päijät-Hämeen piiri

text: Kunnan- ja kaupunginvaltuustot 2013–2017


title: Ihsahn

text: Ihsahn (oik. Vegard Sverre Tveitan, s. 1975) on norjalainen säveltäjä, kitaristi, basisti, kosketinsoittaja sekä laulaja. Hän on parhaiten tunnettu black metal -yhtyeestään Emperorista, joka on yksi luokkansa tärkeimmistä nimistä.


title: Ihsahn

text: Ihsahn on myös soittanut Thou Shalt Sufferissa ja vaimonsa Ihrielin kanssa Peccatumissa. Hänellä on vaimonsa kanssa kaksi lasta.


title: Jumalniemi

text: Jumalniemi on Kotkan kaupunginosa. Kaupunginosa sijaitsee Kolkansaaren eteläosassa, rajoittuen pohjoisessa valtatiehen 7. Alue kuului Kymin kuntaan vuoteen 1950 saakka ja Karhulan kauppalaan vuosina 1951–1976. Karhulan kauppalan aikana alue kuului Kyminsuun kauppalanosaan.


title: Jumalniemi

text: Kymijoen Korkeakoskenhaaran suualue Kyminsuu oli merkittävä puutavaran erottelualue, jonne Kymijokea pitkin uitetut tukit päätyivät. Vuosisadan alussa Jumalniemessä oli paljon asutusta, nyt metsässä on vain kivijalkoja. Valtatie 7:n vieressä Uusikylän alueella on nykyään noin kymmenen omakotitaloa.


title: Jumalniemi

text: Jumalniemestä suunniteltiin kaavaluonnoksissa uutta Kotkan keskustaa 1960-luvulla, mutta nämä suunnitelmat eivät toteutuneet. Suunnitelmiin vaikutti alueen sijainti Kotkan keskustan Kotkansaaren ja Karhulan kauppalan keskustan Helilän välimaastossa ja valtatien varrella. Hallinnollisen keskustan sijaan alueelle on kehittynyt merkittävä kauppakeskus, jossa toimivat muun muassa Kesko-konsernin K-Citymarket, K-Rauta ja Asko sekä Gigantti ja Sotka. Vuoden 2017 kesäkuussa entisen Anttilan tiloihin avattiin elektroniikka- ja kodinkoneliike Power.


title: Southend-on-Sea

text: Southend-on-Sea on rannikkokaupunki Itä-Englannissa, Essexin kreivikunnassa, 65 kilometriä Lontoosta. Vuonna 2005 kaupungissa arvioitiin olevan noin 159 300 asukasta. Southend oli Viktorian aikana lontoolaisten suosima rantalomakohde, johon pääsi kätevästi junalla. Kaupungissa on pieni lentokenttä, josta lennetään säännöllisesti Jerseyn saarelle kesälauantaisin.


title: Southend-on-Sea

text: Southend-on-Sean laituri on maailman pisin huvin vuoksi rakennettu laituri, 1,33 mailia eli noin kaksi kilometriä. Se rakennettiin 1830. Tulipalot ovat runnelleet sitä pahoin vuosina 1976 ja 2005.


title: Keskustan Varsinais-Suomen piiri

text: Keskustan Varsinais-Suomen piiri on yksi Suomen Keskustan 21. piirijärjestöstä. Se asettaa kansanedustajaehdokkaat Varsinais-Suomen vaalipiiriin eduskuntavaaleihin.


title: Bobby Rahal

text: Robert ”Bobby” Woodward Rahal (s. 10. tammikuuta 1953 Medina, Ohio) on yhdysvaltalainen entinen kilpa-autoilija ja nykyinen IndyCar Series -tallin pääomistaja.


title: Bobby Rahal

text: Kuljettajana Rahal voitti kolmesti CART-sarjan (nyk. Champ Car) mestaruuden kausina 1986, 1987 ja 1992. Hän starttasi kaikkiaan 264 kilpailuun ja saavutti sarjassa kaikkiaan 24 osakilpailuvoittoa, mukaan luettuna vuoden 1986 Indianapolisin 500 mailin ajon voitto. Kaikkiaan hänelle kertyi 88 palkintokorokesijoitusta. Paalupaikkoja hän saavutti 18. Hän ajoi urallaan Truesportsilla (1982–1988), Kracolla (1989), Galles-Kracolla (1990–1991) sekä omissa talleissaan Rahal-Hoganilla (1992–1995) ja Team Rahalilla (1996–1998).


title: Bobby Rahal

text: Rahal saavutti menestystä myös urheiluautoissa, kun vuonna 1981 hän voitti Daytonan 24 tunnin ajon ja vuonna 1987 Sebringin 12 tunnin ajon. Formula 1 -sarjassa hän ajoi vuonna 1978 kaksi kilpailua Wolf -tallin autolla sijoittuen parhaimmillaan kotikilpailussaan kahdenneksitoista. Hän lopetti aktiiviuransa vuonna 1998, mutta ajoi vielä vuonna 2009 muutaman kilpailun Formula 5000 sekä Super Cupissa ja Sprint Seriesissä. Rahal on koko CART/Champ Car -historian kokenein kuljettaja kilpailustarteilla mitattuna ja kaikkien aikojen toiseksi eniten rahaa ansainnut kuljettaja. Lisäksi hänellä on kolmanneksi eniten kilpailun nopeimpia kierroksia sekä neljänneksi eniten voittoja ja paalupaikkoja.


title: Bobby Rahal

text: Nykyisin Rahal omistaa yhdessä David Lettermanin kanssa IRL-tallin Rahal Letterman Racingin. Alun perin hän perusti tallin yhdessä Carl Hoganin kanssa vuonna 1992 nimellä Rahal-Hogan Racing entisen Pat Patrick Racingin raunioille. Nimi muuttui Team Rahaliksi, kun Hogan perusti oman tallinsa. Letterman tuli vähemmistöomistajaksi vuonna 1996 ja nykyinen nimi otettiin käyttöön toukokuussa 2004. Rahalin vuoden 1992 IndyCar-mestaruus on toistaiseksi viimeisin kuljettajan omistaman tallin autolla voitettu mestaruus. Hän oli myös pitkään viimeisin osakilpailun voittanut tallinomistaja, kunnes Adrian Fernandez kykeni samaan vuonna 2003. Rahalin talli saavutti menestystä myös miehen itsensä lopetettua uransa: vuonna 2000 ruotsalainen Kenny Bräck oli vuoden tulokas ja sijoittui vuonna 2001 loppupisteissä toiseksi.


title: Bobby Rahal

text: IRL-sarjaan talli siirtyi vuonna 2004, ja saavutti samana vuonna Buddy Ricen kuljettamana Indy 500 -voiton. Vuonna 2005 tallin kuljettaja Danica Patrick johti ensimmäisenä naisena Indy 500 -ajoa kilpailun historiassa. Tammikuussa 2009 Rahal ilmoitti, ettei Rahal Letterman Racing tulisi sponsorien puutteen vuoksi osallistumaan IRL-sarjaan kokonaiselle kaudelle 2009, mutta talli ajatti kaudella Oriol Serviaa Indy 500:ssa. Osa-aikaisten kausien 2009-2011 jälkeen talli palasi kokoaikaisesti IRL-sarjaan vuonna 2012.


title: Bobby Rahal

text: Vuonna 2000 Rahal toimi CART -sarjan toimitusjohtajana puolen vuoden ajan. Samana vuonna hänet nimitettiin myös Jaguarin Formula 1 -tallin päälliköksi kaudelle 2001, mutta sai potkut kesken kauden yrittäessään tarjota Eddie Irvineä kilpailijatalli Jordanille.


title: Bobby Rahal

text: Rahalin poika Graham Rahal on myös kilpa-autoilija, ja on ajanut kaudesta 2013 (kaudella 2010 osittain) lähtien isänsä tallissa IndyCar Seriesissä.


title: Vihreän liiton Varsinais-Suomen piiri

text: Vihreän liiton Varsinais-Suomen piiri ry on piirijärjestö, jonka jäseniä ovat alueella toimivat puolueen paikallisyhdistykset. Piirijärjestö toimii yhdistysten yhteistyöelimenä, joka tukee vihreää vaikuttamistyötä sekä vastaa valtakunnallisten vaalien järjestämisestä alueellaan. Piirihallituksen puheenjohtaja on Heidi Haapala ja toiminnanjohtaja Olli Välke.


title: Vihreän liiton Varsinais-Suomen piiri

text: Vihreät sai kansanedustajan vaalipiiristä ensi kerran vaaleissa 1995, jolloin Janina Andersson nousi eduskuntaan. toimi kansanedustajana neljä kautta. Kaudella 2007-2010 vaalipiiristä oli kaksi kansanedustajaa, kun myös Ville Niinistö tuli valituksi eduskuntaan. Tämän jälkeen Andersson luopui paikastaan, ja Niinistö on ollut vihreiden ainoa varsinaissuomalainen kansanedustaja.


title: Ivan Miljković

text: Ivan Miljković (13. syyskuuta 1979) on serbialainen lentopalloilija ja olympiavoittaja.


title: Ivan Miljković

text: Miljković on valittu neljä kertaa (2001, 2002, 2003 ja 2005) Maailmanliigan MVP:ksi eli arvokkaimmaksi pelaajaksi. Hän on ainoa, jolla on näin monta valintaa tuossa kilpailussa. Miljković on Italian A1-liigassa 2000-luvulla eniten pisteitä tehnyt pelaaja. Hän on tehnyt pelaamassaan 178 ottelussa yhteensä 3275 pistettä, mikä tekee 4,81 pisteen keskiarvon erässä.


title: Ivan Miljković

text: Miljković nousi maailman tietoisuuteen jo 18-vuotiaana, kun hän esitti loistavia otteita Jugoslavian maajoukkueessa. Maailman parhaimmaksi junioripelaajaksi tuolloin kutsuttu Miljković oli yksi Jugoslavian maajoukkueen tähdistä, kun joukkue rynni maailman parhaimmistoon. Sydneyn kesäolympialaisissa vuonna 2000 Jugoslavia pelasi Venäjää vastaan olympiafinaalissa. Jugoslavian viimeisen pisteen iski kenttään nuori tähti Miljković, ja näin hän voitti olympiakultaa jo 21-vuotiaana.


title: Ivan Miljković

text: Heti seuraavana vuonna olympiakullan jälkeen Jugoslavia rynni taas muiden lentopallomaiden ohi ja vei Euroopan mestaruuden, Ostravassa, Tšekissä. Maailmanliigassa Miljković valittiin parhaimmaksi pelaajaksi myös samana vuonna. Miljković on valittu tähän mennessä maailmanliigan parhaimmaksi pelaajaksi peräti neljä kertaa, ja hän on ainoa pelaaja, joka on saanut näin monta kunniamainintaa kyseisessä huippuarvostetussa kilpailussa.


title: Ivan Miljković

text: Olympiakullan jälkeen Miljković teki sopimuksen maailman arvostetuimpaan lentopalloliigaan, Italian A1-liigaan 2000. Huippujoukkue Lube Macerata oli hänen uusi osoitteensa. Lube Maceratassa Miljkovic saavutti heti ensimmäisellä kaudellaan Italian Cupin ja arvostetun CEV Cupin voiton. Miljkovic oli myös korkealla henkilökohtaisissa tilastoissaan, sillä hän oli pistepörssissä kolmas.


title: Ivan Miljković

text: Seuraavana vuonna Miljković voitti suurimman palkinnon, jonka lentopalloilija voi seurajoukkueessa saavuttaa, Mestareiden Liigan. Samalla kaudella Miljkovic oli A1-liigan pistepörssissä peräti 2. sijalla ja voitti myös Italian Cupin. Miljkovic jatkoi loistavia otteitaan Lube Maceratan väreissä myös vuonna 2005 ja johdatti joukkueen jälleen kerran CEV Cupin voittoon.


title: Ivan Miljković

text: Lube Maceratan joukkue vieraili myös Suomessa kaudella 2006 CEV Cupin merkeissä, kun se kohtasi Perungan Pojat Rovaniemellä. Macerata voitti Perpon suoraan kolmessa todella tiukassa erissä. Perpo vei kuitenkin Maceratalta Italiassa erän ja sai olla ylpeä saavutuksesta, sillä Miljković ja muu joukkue veivät koko potin tuona vuonna lentopallokentillä. Joukkue voitti historiansa ensimmäisen kerran Italian A1-liigan, lisäksi se saavutti lopulta CEV Cupin voiton ja myös Italian Supercupin. Ivan Miljković pelasi loistavan kauden ja voitti pistepörssin Italiassa.


title: Ivan Miljković

text: Loistavan kauden jälkeen Miljković jatkoi Maceratassa vuoden sopimuksella, mutta kausi 2007 ei mennytkään putkeen. Miljković loukkaantui kauden alussa ja oli pitkään sivussa. Lopulta edelliskauden mestarijoukkue ei edes selviytynyt pudotuspeleihin. Kauden jälkeen Miljković päätti vaihtaa maisemaa ensimmäistä kertaa urallaan Italiassa. Uusi osoite oli Rooma. Rooma Volleyn kanssa Miljković tavoittelee kaudella 2007–2008 Italian mestaruutta ja myös CEV Cupin mestaruutta. Rooma Volley pelasi myös Suomessa kaudella 2008, kun se kohtasi Pielaveden Sammon CEV Cupin alkukierroksella Kuopiossa 20. lokakuuta ja kotonaan Roomassa. Rooma eteni jatkoon tiukkaakin tiukemmin otteluparista.


title: Ivan Miljković

text: Ivan Miljkovic on Italian A1-liigassa 2000-luvulla eniten pisteitä tehnyt pelaaja. Hän on tehnyt pelaamassaan 178 ottelussa yhteensä 3275 pistettä, joka tekee 4,81 pisteen keskiarvon erässä.


title: Ivan Miljković

text: Kaudella 2008–2009 Miljković pelasi kreikkalaisessa Olympiakosissa.


title: Mestareiden kisa

text: Mestareiden kisa () on vuosittain vuoden lopulla järjestettävä autourheilutapahtuma. Tapahtumassa järjestetään lukuisia erilaisia kilpailuja, joihin ottavat osaa maailman huipputason ralli- ja ratakuljettajat. Kisan järjestivät ensi kertaa vuonna 1988 Michèle Mouton ja Fredrik Johnson kaksi vuotta aikaisemmin Korsikan rallissa kuolleiden Henri Toivosen ja Sergio Creston muiston kunniaksi.


title: Mestareiden kisa

text: Mestareiden kisa on ainoa tapahtuma, jossa ralli- ja ratakuljettajat ottavat toisistaan mittaa mies miestä vastaan tasaväkisellä kalustolla. Henkilökohtaisen kilpailun voittaja on "Mestareiden mestari" ja hänet palkitaan Henri Toivosen muistopokaalilla. Vuonna 1999 mukaan otettiin maajoukkuekilpailu, jossa joukkue koostuu rata- ja rallikuljettajasta. Aikaisemmin mukana oli kolmantena miehenä myös moottoripyöräilijä.


title: Mestareiden kisa

text: Yli kymmenen vuoden ajan kilpailu järjestettiin Gran Canarialla, mutta vuosina 2004–2006 kisa ajettiin Pariisin lähistöllä sijaitsevalla Stade de France -stadionille rakennetulla radalla ja vuosina 2007–2008 Lontoon Wembleyllä. Vuonna 2009 kilpailu ajettiin Pekingin olympiastadionilla ja vuosina 2010 ja 2011 Düsseldorfissa Saksassa. Vuonna 2012 kilpailu ajettiin Thaimaan Bangkokissa Rajamangala Stadiumilla. Vuoden 2013 kilpailu jouduttiin perumaan Thaimaan poliittisten mielenosoituksien takia. Vuonna 2014 kilpailu ajettiin Barbadoksella Bushy Park nimisellä alueella. Vuoden 2015 kilpailu ajettiin Lontoon olympiastadionilla.


title: Robert Engle

text: Robert Franklin Engle III (s. 10. marraskuuta 1942, Syracuse, New York) on yhdysvaltalainen vuonna 2003 Nobelin taloustieteen palkinnon saanut ekonomisti. Engle tunnetaan erityisesti aikasarja-aineistojen tilastollisen tutkimuksen menetelmien kehittämisestä.


title: Robert Engle

text: Engle suoritti perustutkintonsa Williams Collegessa fysiikassa. Myöhemmin Engle suoritti jatkotutkinnon fysiikassa vuonna 1966 ja tohtorintutkinnon taloustieteessä vuonna 1969 Cornell Universityssa. Urallaan Engle on toiminut Massachusetts Institute of Technologyn, University of California, San Diegon sekä nykyisin New Yorkin yliopiston Stern School of Businessin taloustieteen professorina.


title: Robert Engle

text: Englen merkittävin tutkimustyö liittyy aikasarja-aineistojen tutkimukseen: Engle on erityisesti kehittänyt menetelmiä odottamattomien hintavaihteluiden tutkimiseen rahoitusmarkkinoilla. Kyky arvioida ja ennustaa näitä hintavaihteluita on tärkeää sijoitussalkkujen riskinhallinnassa, erityisesti monien arvopaperi- ja korkojohdannaisten osalta. Engle kehitti tilastollisia menetelmiä, joilla pystytään analysoimaan aineistoa, jossa volatiliteetti vaihtelee ehdollisesti.


title: Robert Engle

text: Käytännössä tunnettuja Englen kehittämiä ekonometrian konsepteja ovat ehdolliseen volatiliteettiin liittyvä tutkimus ((G)ARCH-mallit) sekä mm. menetelmät, joilla voidaan tutkia sisältääkö aikasarja ehdollisia volatiliteetin muutoksia (test for ARCH effects) sekä ovatko nämä ilmiöt epäsymmetrisiä (Engle-Ng test for sign and size asymmetricity). Lisäksi hänellä on tärkeä asema uusien Multivariate GARCH -spesifikaatioiden kehittämisessä. Ensimmäisen sukupolven malleista VECH - spesifikaatio (Bollerslev, Engle & ? 1988), sekä toisen sukupolven malleista hänen versionsa DCC -spesifikaatioksi (2002) ovat yleisesti käytössä.


title: Stéphane Peterhansel

text: Stéphane Peterhansel (s. 6. elokuuta 1965 Échenoz-la-Méline, Ranska) on ranskalainen moottoriurheilija. Hän on enduron maailmanmestari ja Dakar-rallin moninkertainen voittaja sekä moottoripyörä- että autoluokassa.


title: Stéphane Peterhansel

text: Enduron maailmanmestaruuden Peterhansel voitti 250-kuutioisissa 2-tahtisissa vuonna 1997 ja 250-kuutioisissa 4-tahtisissa vuonna 2001. Dakar-rallin moottoripyörien luokassa hän voitti kilpailun Yamahan pyörällä vuosina 1991, 1992, 1993, 1995, 1997 ja 1998, ja autojen luokassa Mitsubishi Pajerolla vuosina 2004, 2005 ja 2007, Minillä 2012 ja 2013 sekä Peugeotilla vuosina 2016 ja 2017. Hän on saavuttanut menestystä myös muissa aavikkoralleissa. Tunisian rallin hän voitti vuosina 1990, 1994 ja 2002. Vuonna 2002 hän voitti myös Dubain rallin.


title: Greatest Hits (Alice Cooper)

text: Greatest Hits on Alice Cooperin kokoelmalevy vuodelta 1974. Siinä on aikaisempien albumeiden suosikkikappaleita. Kappaleet "Is It My Body?", "Desperado", "Be My Lover" ja "Under My Wheels" on uudelleenmiksattu levylle.


title: George Akerlof

text: George Arthur Akerlof (s. 17. kesäkuuta 1940 New Haven, Connecticut) on yhdysvaltalainen vuoden 2001 Nobelin taloustieteen palkinnon saanut ekonomisti (yhdessä Michael Spencen ja Joseph Stiglitzin kanssa). Akerlof tunnetaan erityisesti tutkimuksistaan epäsymmetrisen informaation vaikutuksesta markkinoiden toimintaan.


title: George Akerlof

text: Äitinsä puolelta saksanjuutalaista ja isänsä puolelta ruotsalaista syntyperää oleva Akerlof suoritti perustutkintonsa Yalen yliopistossa vuonna 1962 ja väitteli tohtoriksi Massachusetts Institute of Technologyssä 1966. Nykyisin Akerlof toimii Kalifornian yliopiston Berkeleyn kampuksella taloustieteen professorina. Hänen äitinsä oli saksalainen ja isänsä ruotsalainen siirtolainen.


title: George Akerlof

text: Akerlofin tunnetuimpana tutkimuksena pidetään vuonna 1970 julkaistua "The Market for Lemons: Quality Uncertainty and the Market Mechanism" . Tässä artikkelissa Akerlof esittää ensimmäisenä taloustieteen epäsymmetrisen informaation tutkimuksen perusmenetelmät. Akerlof on myös tutkinut laajasti työn taloustiedettä.


title: George Akerlof

text: Akerlofin vaimo, Janet Yellen, on myös Kalifornian yliopiston Berkeleyn kampuksen taloustieteen professori ja Yhdysvaltain keskuspankin (FED) pääjohtaja vuodesta 2014.


title: The Hippos from Hell

text: The Hippos from Hell on YUP:n vuonna 1990 julkaistu debyyttialbumi, jonka yhtye julkaisi omakustanteena. Poikkeuksena yhtyeen myöhemmistä levyistä on se, että levyn kappaleet on laulettu englannin kielellä, eikä levy muutenkaan juuri muistuta yhtyeen myöhempiä levyjä, vaan levyn musiikki on pääasiassa melko yksinkertaista hardcore punkia poliittisilla sanoituksilla.


title: The Hippos from Hell

text: Sävellykset, sanoitukset ja sovitukset YUP, ellei toisin mainita.


title: Lara Moon

text: Lara Moon on brittiläinen televisio- ja elokuvakäsikirjoittaja. Hän on työskennellyt pitkään Los Angelesissa käsikirjoitusten parissa lukien ja parannellen niitä. Lisäksi hän toimi kaksi vuotta Codikow Films -yhtiön tuotannon kehitysjohtajana. Nykyisin hän asuu Lontoossa. Suomessa Moon tunnetaan lähinnä "Levottomat 3" -elokuvan käsikirjoittajana. Moon on käsikirjoittanut myös kaksi tuotantokautta Suomessakin esitettyyn englantilaiseen "Dream Team" -sarjaan, joka kertoo jalkapalloilusta ja ihmissuhteista.


title: Maastopuku

text: Maastopuku on asukokonaisuus, joka pyrkii sulauttamaan kantajansa ympäristöön. Näin maastopukua käyttävä henkilö on vaikeampi havaita. Maastopukuja valmistetaan erilaisia eri armeijojen tarpeiden mukaan ja erilaisissa ympäristöissä käytettäväksi (metsä, aavikko, asutuskeskukset).


title: Maastopuku

text: Maastopuku ei ollut vielä 1900-luvun alkupuolella laajassa käytössä. 1800-luvulla armeijoilla oli käytössä niin kirkkaita värejä kuin rohkeita ja mahtipontisia kuvioitakin. Niiden tarkoitus oli säikäyttää vihollinen, houkutella uusia alokkaita joukkoihin, lisätä joukkojen yhteenkuuluvuuden tunnetta sekä mahdollistaa henkilöiden helppo tunnistaminen huonolla säällä.


title: Maastopuku

text: Pienet järjestäytymättömät joukot ottivat ensimmäisinä vähitellen käyttöön ruskea- ja vihreäkuvioisia pukuja. Pääjoukoilla oli edelleen käytössä vanhat värikkäät asut, kunnes ne vakuuttuivat uusien pukujen hyödyistä. Miestappioiden vuoksi britit joutuivat värjäämään punaiset tunikansa neutraalimmiksi, lopulta khakin värisiksi. Muutos vakiintui Intiassa palvelleilla 1880-luvulla. Vuonna 1902 koko Britannian armeijan univormut vaihdettiin harmaanruskeisiin maastopukuihin.


title: Maastopuku

text: Yhdysvallat vaihtoi brittien esimerkin mukaan khakiväriin vielä samana vuonna. Venäjä liittyi ketjuun vuonna 1908. Italian armeija otti käyttöön "grigio-verde"-nimisen (harmaa-vihreä-) asusteen Alpeilla vuonna 1906 ja vuonna 1909 koko armeijalla. Saksalaiset omaksuivat kenttävihreän vuonna 1910.


title: Maastopuku

text: Muut armeijat pitäytyivät kirkkaammissa väreissä. Ensimmäisen maailmansodan alussa ranskalaiset kärsivät raskaita tappioita, sillä heidän joukkojensa punaiset ("garance") housut näkyivät maastossa helposti. Asia korjattiin vuonna 1915, osittain tappioiden vuoksi, osittain siksi, että punainen väriaine oli valmistettu Saksassa. Ranskan asevoimat otti pian värikseen horisontinsinisen takin. Belgian armeija alkoi käyttää khakiväriä vuonna 1915. Ranskalaiset perustivat myös vuonna 1915 naamiointiosasto "Section de Camouflagen". Osaston asiantuntijat olivat enimmäkseen maalareita, kuvanveistäjiä, teatterin lavastajia ja muita alalle hyvin soveltuvia. Vuoden 1915 puolivälissä ranskalaisella naamiontiosastolla oli neljä pajaa: yksi Pariisissa ja kolme lähistöllä, lähinnä tuottamassa naamioverkkoja ja maalattuja kankaita. Verkkojen rakenne muuttui nopeasti langoista ja kudelmista raffianiinin, juuttikankaan ja kookosvärin käyttöön. Luonnonmukaisten materialien käyttö oli aina suositeltavaa.


title: Maastopuku

text: Teknologian kankeus ei mahdollistanut maastopukujen massatuotantoa toisessa maailmansodassakaan. Jokainen kuvioitu puku oli käsin maalattu, ja ensisijaisesti pukuja saivat tarkka-ampujat, tiedustelijat ja muut havaitsemiselle alttiit yksiköt. Enin tarmo pantiin kuitenkin suurempien kalustoyksiköiden ja rakenteiden kätkemiseen. Toisessa maailmansodassa maastopukuja käyttivät sodan alussa saksalaiset laskuvarjojääkärit ja SS-osastot.


title: Maastopuku

text: Modernit maastopuvut ovat yleisiä kaikissa armeijoissa. Nykyisin tunnetuimpia maastopukuja ovat luultavimmin Yhdysvaltain ennen käyttämät BDU ja DCU. BDU on kehitetty 1980-luvulla, ja siihen pohjautuu myös aavikkomaastopuku DCU.


title: Maastopuku

text: 1990-luvun loppupuolella Kanadan puolustusvoimat kehitti CADPAT-kuvioon perustuvan puvun, joka koostui pikseleistä perinteisten väriläiskien ja pisteiden sijaan. 2000-luvulla Yhdysvaltain asevoimat kehitti merijalkaväelle uuden CADPATista kopioidun MARPAT-kuvion, ja tätä seurasi ACUPAT (ACU), joka on nykyään koko armeijan käytössä lukuun ottamatta merijalkaväkeä. ACUPAT hämmästytti aluksi yleisöä, sillä se on harmahtava, paikoin jopa valkoinen entisten vihreän ja ruskean eri sävyjen sijaan. ACUPAT suunniteltiin toimimaan kaikenlaisessa maastossa, niin metsässä kuin aavikollakin. Niin sanotulle ”Foliage Green” -värille pohjautuvan maastokuvion tarkoituksena on, että sen päälle kertyy operoitavassa maastossa olevaa maa-ainesta kuten pölyä, jolloin se sävyttyy tälle alueelle sopivaksi. Tässä se on onnistunut melko hyvin, sillä se sulautuu erilaisiin maastoihin hyvin, mutta ei niin hyvin kuin juuri tiettyyn maastoon suunniteltu kuvio. Pikselimäisyyden tarkoitus on häivyttää kuvion eri värien rajat ja näin lisätä naamiointiarvoa. Yhdysvaltain merijalkaväki otti vuonna 2002 käyttöönsä MCCUU-kuvioisen taisteluasun. Yhdysvaltain ilmavoimat käyttää ABU-maastoasua.


title: Maastopuku

text: Suomen Puolustusvoimien ensimmäinen maastopuku oli puuvillainen maastopuku malli 62, joka on edelleen käytössä jossain määrin. Vuonna 1991 M/62:n korvasi M/91, joka oli edeltäjäänsä selvästi tummempi. Pukukankaassa oli puuvillan lisäksi 35 prosenttia polyesteriä, jolloin siitä tuli kestävämpi ja paremmin vettä hylkivä. Puuvillan kastuttua ja imettyä vettä sisäänsä sen kuivuminen kestää pitkään ja siihen pukeutunut saattaa kylmettyä kosteuden höyrystyessä. M/91:n kangas on erikoiskäsitelty infrapunalaitteilla havaitsemisen vaikeuttamiseksi. Vetoketjulla varustetut rintataskut ovat pystysuorassa, jotta niitä voi hyödyntää taisteluvyö M/85:n kanssa.


title: Maastopuku

text: Uusin maastopuku M/05 on toteutettu pikselitekniikalla, mutta useimmista pikselikuvioista poiketen pikselit ovat neliöiden sijaan pyöristetympiä.


title: Keskustan Uudenmaan piiri

text: Keskustan Uudenmaan piiri on yksi Suomen Keskustan 21 piirijärjestöstä. Se asettaa Uudenmaan vaalipiirissä eduskuntavaaliehdokkaat.


title: Keskustan Uudenmaan piiri

text: Uudenmaan läänin vaalipiiri perustettiin 1906 vuoden 1905 ylimääräisillä valtiopäivillä, joiden tarkoituksena oli päättää Porvoon maapäivistä 1809 alkanut säätyvaltiopäiväjärjestelmä, joka sai vakiintuneet muotonsa 1863. Ensimmäisiä vuoden 1907 eduskuntavaaleja varten muodostettiin lääniperusteiset vaalipiirit, joista Uudenmaan läänin vaalipiiri oli yksi. 1952 Uudenmaan läänin vaalipiiristä erotettiin Helsingin kaupungin aluetta koskeva vaalipiiri, Helsingin kaupungin vaalipiiri, joka nimettiin myöhemmin Helsingin vaalipiiriksi. 1998 vaalilailla maakuntajaon mukaisesti säädettiin vaalilaki, jonka mukaan Itä-Uudenmaan maakunnasta Päijät-Hämeen maakuntaan siirtyneet Artjärvi ja Orimattila siirrettiin Päijät-Hämeen maakuntaa vastaavaan vaalipiiriin, Hämeen vaalipiiriin, joka oli nimeltään vuoteen 1995 saakka Hämeen läänin eteläinen vaalipiiri.


title: Keskustan Uudenmaan piiri

text: Ilmari Auer, joka oli valittu vaalipiiristä edistyspuolueen vaalilistalta 1919–1922 ja 1924–1926, oli siirtynyt sen jälkeen Maalaisliittoon ja valittiin 1929–1930 Maalaisliiton vaalilistalta. J. E. Lampinen valittiin kansanedustajaksi vuosiksi 1930–1936 ja 1939–1954 Porvoon maalaiskunnasta. Moninkertainen ministeri Juho Niukkanen, joka oli toiminut aikaisemmin valtiovarainministerinä, puolustusministerinä, kulkulaitosten (liikenne- ja viestintäministeri) ja yleisten töiden (työministeri) ministerinä sekä toisen maatalousministerinä valittiin 1951 eduskuntavaaleissa kansanedustajaksi Uudenmaan läänin vaalipiiristä. Uudenmaan läänin vaalipiiri käsitti vuoteen 1952 saakka myös Helsingin kaupungin, jolloin perustettiin Helsingin kaupungin vaalipiiri, joka nimettiin uudelleen myöhemmin Helsingin vaalipiiriksi.


title: Keskustan Uudenmaan piiri

text: Maalaisliitto nimettiin Keskustapuolueeksi 1964 Johannes Virolaisen tultua puolueen puheenjohtajaksi. Keskustapuolue nimettiin Suomen Keskustaksi 1988. 1952 Uudenmaan läänin vaalipiiri jaettiin kahteen osaan, Helsingin kaupungin vaalipiiriksi ja Uudenmaan läänin vaalipiiriksi, jolloin Uudenmaan läänin vaalipiirin kansanedustajamäärä väheni 30:stä 15:een vuoden 1954 eduskuntavaaleissa.


title: Keskustan Uudenmaan piiri

text: Niukkasen varamies Esa Koivusilta nousi eduskuntaan 21. toukokuuta 1954. Hän oli eduskunnassa vaalikauden 1954–1958. Jo aiemmin samana vuonna nousi eduskuntaan myös J. E. Lampisen varamies Matti Mattila, joka oli eduskunnassa vuoteen 1975.


title: Keskustan Uudenmaan piiri

text: Yksi Suomen pitkäaikaisimpia kansanedustajia on ollut Johannes Virolainen. Hänet valittiin ensimmäistä kertaa kansanedustajaksi 1945–1948 Kymen läänin läntisestä vaalipiiristä, sitten Kymen läänin vaalipiiristä 1948–1958 ja lopulta Uudenmaan läänin vaalipiiristä 1958–1983. Yhden kauden poissaolon jälkeen Johannes Virolainen valittiin uudelleen 1987.


title: Keskustan Uudenmaan piiri

text: Marjatta Väänänen tuli valituksi eduskuntaan 1975, 1979, 1983 ja 1987. Hän ja Virolainen jättivät eduskunnan vuoden 1991 vaaleissa.


title: Keskustan Uudenmaan piiri

text: Alun perin Peräpohjolasta Lapin vaalipiiristä Uudellemaalle siirtynyt Paavo Väyrynen asettui ehdokkaaksi Uudenmaan läänin vaalipiiristä ja tuli valituksi 1991. Kaksi hallitusta muodostanut Matti Vanhanen valittiin ensimmäistä kertaa kansanedustajaksi Uudenmaan läänin vaalipiiristä 1991. Valituiksi tulivat myös Tero Mölsä ja Pekka Viljanen.


title: Keskustan Uudenmaan piiri

text: 1995 maakuntahallintoon siirtymisen edellyttämällä tavalla nimettiin entisten läänien vaalipiirit maakuntien vaalipiireiksi. Näin ollen Uudenmaan läänin vaalipiiristä tuli Uudenmaan vaalipiiri. Ensimmäisen kerran Uudenmaan vaalipiiri esiintyi eduskuntavaaleissa 1995.


title: Keskustan Uudenmaan piiri

text: Paavo Väyrynen asettui ehdokkaaksi myös vuoden 1995 eduskuntavaaleihin ja tuli valituksi vielä 1995 sekä 1999. Koska Väyrynen valittiin myös Euroopan parlamenttiin, hänen edustajantoimi keskeytettiin, jolloin eduskuntaan nousi eduskunnasta pudonnut orimattilalainen Tero Mölsä Mallusjoelta.


title: Keskustan Uudenmaan piiri

text: Matti Vanhanen valittiin toiselle kaudelleen vuosien 1995 ja myös 1999, 2003 ja 2007 eduskuntavaaleissa. Hän jatkoi kansanedustajana vuoteen 2010 saakka.


title: Keskustan Uudenmaan piiri

text: 1998 säädettiin vaalilaki, jonka mukaan Uudenmaan vaalipiiristä siirtyivät Hämeen vaalipiiriin Artjärvi ja Orimattila Päijät-Hämeen maakuntaan siirtyneinä kuntina. Ensimmäisen kerran Uudenmaan läänin tai Uudenmaan vaalipiirissä eivät kyseiset kaksi kuntaa olleet mukana. Muutoksesta huolimatta Uudenmaan vaalipiirin kansanedustajamäärä lisääntyi yhdellä 33:een vuoden 2003 eduskuntavaaleissa ja 34:ään vuoden 2007 eduskuntavaaleissa.


title: Keskustan Uudenmaan piiri

text: Tanja Karpela valittiin kansanedustajaksi 1999 ja 2003 sekä 2007. Vuoden 2003 vaaleissa hän oli koko maan äänikuningatar. Uuteen hallitukseen tuli Karpela kulttuuriministeriksi ja Vanhanen puolustusministeriksi. Vanhasesta tuli pääministeri kesällä 2003, kun Anneli Jäätteenmäki joutui eroamaan niin kutsutun Irak-skandaalin takia. Hänestä tuli myös uusi Keskustan puheenjohtaja.


title: Keskustan Uudenmaan piiri

text: Antti Kaikkonen valittiin eduskuntaan ensi kerran 2003 ja uudelleen 2007. Samaan aikaan eduskuntaan tuli myös Suomen Keskustan puoluesihteeri Eero Lankia sekä Seppo Särkiniemi. Paavo Väyrynen ei ollut enää ehdolla vuoden 2003 vaaleissa. Myös Mölsä jäi pois Keskustan ehdokaslistalta.


title: Keskustan Uudenmaan piiri

text: Uusin keskustakansanedustaja Uudenmaan vaalipiiristä on curlingista kuuluisaksi tullut Markku Uusipaavalniemi. Vuoden 2007 vaaleissa kaikki istuvat kansanedustajat olivat ehdolla ja valitsematta jäivät Lankia ja Särkiniemi. Vanhanen oli suuri ääniharava. Karpelan (tuolloin Saarela) äänimäärä romahti, mutta hän meni läpi. Vanhanen jatkoi pääministerinä, mutta Saarelaa ei enää otettu hallitukseen.


title: Keskustan Uudenmaan piiri

text: Vuonna 2010 Vanhanen jätti pääministerin ja puolueensa puheenjohtajan tehtävät, ja vähän myöhemmin hän siirtyi pois eduskunnasta, jolloin Särkiniemestä tuli jälleen kansanedustaja. Vuoden 2011 eduskuntavaaleissa Karpela ei asettunut uudelleen ehdokkaaksi, mutta sen sijaan ministerit Paula Lehtomäki ja Paavo Väyrynen asettuivat ehdokkaaksi Uudeltamaalta.


title: Keskustan Uudenmaan piiri

text: Markku Uusipaavalniemi siirtyi Perussuomalaisten eduskuntaryhmään ja ehdolle vuoden 2011 vaaleihin Helsingin vaalipiiristä, josta hän putosi eduskunnasta. Uudellamaalla vuonna 2007 eduskuntaan Lapista palannut ja näihin vaaleihin Uudellemaalle siirtynyt ministeri Väyrynen putosi eduskunnasta nelikymmenvuotisen uran jälkeen. Samoin Särkiniemi putosi jälleen eduskunnasta. Lehtomäki keräsi puolueen suurimman äänimäärän Uudellamaalla ja jatkoi eduskuntatyötä Oulun jälkeen Uudellamaalla. Myös vaalirahakohussa ryvettynyt Antti Kaikkonen onnistui pääsemään uudelleen eduskuntaan. Keskustan kannatus putosi edelliskerrasta puoleen, joten puolueen paikkaluku jäi kahteen.


title: Keskustan Uudenmaan piiri

text: Keskusta voitti eduskuntavaalit 2015, joissa se sai neljä paikkaa eli kaksi edustajaa lisää. Lehtomäki siirtyi ehdolle Helsingin vaalipiiriin, mutta eduskuntaan palasi nyt entinen pääministeri Matti Vanhanen. Kaikkosen ja Vanhasen lisäksi paljon ääniä sai myös uusi ehdokas Anne Berner. Neljänneksi edustajaksi onnistui pääsemään uutena Eerikki Viljanen.


title: Keskustan Uudenmaan piiri

text: Kunnallisvaalien 2012 johdosta Askolan Keskusta sai Askolan kunnanvaltuustoon vuoden 2013 aluksi yhdeksän kunnanvaltuutettua Askolan kaikkiaan kahdestakymmenestäseitsemästä kunnanvaltuutetusta. Vaaleissa valittiin Anne Berg, Erik Franzén, Juhani Korkatti, Sanna Kurki, Olavi Merihaara, Antti Ollila, Asko Pitkänen, Erkki Pusula, Riku Saarinen ja Jaana Tummala. Vaalien jälkeen Keskustan valtuustoryhmään siirtyi perussuomalaisten piiristä Pasi Aaltonen kymmenenneksi kunnanvaltuutetuksi. Antti Ollila toimii Askolan kunnanvaltuuston ensimmäisenä varapuheenjohtajana.


title: Keskustan Uudenmaan piiri

text: Askolan kunnalla on yhteinen rakennusvalvonta- ja ympäristönsuojeluyksikkö Myrskylän, Pornaisten ja Pukkilan kuntien kanssa. Niillä on yhteisenä ympäristönsuojeluviranomaisena ja maa-aineslain lupa- ja valvontaviranomaisena Askolan rakennus- ja ympäristölautakunta. Askolan Keskustaa lautakunnassa edustaa Antti Ollila.


title: Keskustan Uudenmaan piiri

text: Keskustan Uudenmaan piirissä Askolan Keskustaa edustavaa piirihallituksessa Sanna Kurki. .


title: Keskustan Uudenmaan piiri

text: Eduskuntavaaleissa 2015 sai Askolan kunnasta toiseksi eniten ääniä Olavi Merihaara, 244. Häntä enemmän sai ääniä Askolasta vain Timo Soini, 247. Uudenmaan vaalipiirissä Merihaara sai 714 ääntä.


title: Huuda harkiten

text: Huuda harkiten on YUP:n lokakuussa 1991 julkaistu toinen albumi. Levyn musiikki on huomattavasti progressiivisempaa kuin edellisellä levyllä, vaikka hardcore punk -vaikutteita on runsaasti tälläkin levyllä. Myös tekstit ovat vaihtuneet englanninkielisistä suomenkielisiksi. "Huuda harkiten" julkaistiin alun perin vain vinyylinä, mutta levyn kappaleet julkaistiin uudelleenmiksattuina vuonna 1992 kokoelma-cd:llä "1990–1992". Tämä levy sisälsi myös EP:t "Turpasauna" ja "Julmasti juhlallista", sekä "Paratiisin sahakielet" -singlen.


title: Huuda harkiten

text: Kaikki kappaleet säveltänyt ja sovittanut YUP sekä sanoittanut Jarkko Martikainen.


title: Sojuz TM-32

text: Sojuz TM-32 oli Venäjän avaruusjärjestön miehitetty lento ISS-avaruusasemalle. Laukaisu Baikonurin kosmodromilta Sojuz-U-kantoraketilla kello 7.37 UTC 28. huhtikuuta 2001. Alus palasi maahan 185 vuorokauden kuluttua, 31. lokakuuta 2001.


title: Sojuz TM-32

text: Dennis Tito oli ensimmäinen avaruusturisti (lukuun ottamatta paria yhdysvaltalaista senaattoria ja yhtä japanilaista lehtimiestä, jotka lensivät avaruussukkulalla). Hän pääsi kustannuksiin nähden huokealla 20 miljoonan dollarin maksulla avaruusasemalle.


title: Sojuz TM-32

text: Laukaistiin


title: Sojuz TM-32

text: Laskeutuivat


title: Minna Virtanen

text: Minna Virtanen on suomalainen televisio-ohjaaja. Hän on ohjannut useita lyhyitä televisiosarjoja sekä "Kylmäverisesti sinun" -sarjaa sen kaikilla tuotantokausilla. Virtasen ensimmäinen pitkä elokuva oli "Levottomat 3".


title: Minna Virtanen

text: Minna Virtanen myös johtaa perustamaansa tuotantoyhtiötä Vertigo Production.


title: Johanna Kustannus

text: Johanna Kustannus on Universal Music Finlandin levymerkki ja aputoiminimi. Kustantajan historiaan kuuluu kaksi Johanna Kustannus Oy -nimellä toiminutta suomalaista yhtiötä. Molemmissa yhtiöissä toimivat Atte Blom ja Pekka Aarnio. Ensimmäisen Johanna Kustannuksen levymerkki oli Johanna ja toisen levymerkkejä olivat muun muassa AMT, Grand Slam, Pyramid, Megamania sekä lopulta Johanna Kustannus. Vuodesta 2010 Johanna Kustannus on ollut osa monikansallista Universal Music Groupia. Johanna Kustannus Oy lopetti toimintansa vuoden 2014 lopussa ja yhtiö muuttui aputoiminimeksi Johanna Kustannus.


title: Johanna Kustannus

text: Ensimmäinen Johanna Kustannus aloitti vuonna 1978 julkaisemalla Juice Leskisen, Dave Lindholmin ja Kari Peitsamon sanoituskirjat.


title: Johanna Kustannus

text: Johanna-levymerkki aloitti Love Records -levy-yhtiön mentyä konkurssiin kesällä 1979. Osa Love Recordsin rock-artisteista siirtyi Johannan artisteiksi. Ensimmäinen Johanna-levymerkin julkaistu single oli pihtiputaalaisen Ratsia-yhtyeen "Lontoon skidit" (JHNS 101) ja ensimmäinen albumi Tuomari Nurmion ja Köyhien Ystävien "Kohdusta hautaan" (JHN 2001). Levy-yhtiö oli alussa nimeltään "Musiikki- ja kirjatoimisto P. Karhu Oy". Osassa levyjä yhtiöksi mainittiin ”Johanna/P.Karhu Oy”. Yhtiö julkaisi muutaman julkaisun myös Karhu-levymerkillä. Osassa Johanna-levymerkin levyjä yhtiötä ei ollut ilmoitettuna lainkaan.


title: Johanna Kustannus

text: Etenkin Leevi and the Leavingsin alamerkkinä toimi Black Label Series nivoutuen vähitellen itse Johanna-merkkiin levy-yhtiölle P. Karhu Oy.


title: Johanna Kustannus

text: Vuonna 1981 Johanna-levymerkki julkaisi jo noin 40 äänitettä.


title: Johanna Kustannus

text: Aluksi Musiikki- ja kirjatoimisto P. Karhu Oy ei toiminut julkaisemiensa levyjen musiikkikustantajana, vaan kustantaja oli vuonna 1976 perustettu Love Kustannus Oy. P. Karhu Oy ryhtyi musiikkikustantajaksi vuonna 1981.


title: Johanna Kustannus

text: Vuonna 1982 Musiikki- ja kirjatoimisto P. Karhu Oy muutti nimekseen Johanna Kustannus Oy, joka jatkoi Johanna -merkillä julkaisten 12 albumia JHN 2500-sarjaa. Pian nimenmuutoksen jälkeen Johanna-levymerkin levyissä tuottajina toimivat myös muut yhtiöt. Johanna Kustannus Oy jatkoi aktiivisena kustannusyhtiönä.


title: Johanna Kustannus

text: Syksyllä 1982 yksittäisten Johanna-levymerkin levyjen tuottajayhtiöinä olivat myös muun muassa Ralf Örn Pop ja Rockadillo. Loppuvuonna 1982 myös levy-yhtiöksi tuli A.A.B. Tuotanto Oy. A.A.B. Tuotanto Oy:n omistajina olivat Atte Blom Johanna-merkiltä ja Leena Juuranto Polarvoxilta. Juurannolla oli myös omistusyhteys lähitalon Finnvoxiin.


title: Johanna Kustannus

text:
A.A.B. Tuotanto julkaisi uusia äänitteitä Johanna-levymerkillä vuosina 1982–1984. Tänä aikana yhtiö julkaisi noin kolmekymmentä albumia JHN 3000-sarjana. Viimeinen A.A.B.:n Johanna-merkin tuotanto oli Rauli Badding Somerjoen kokoelma-albumi "Rakkauden kiertokulku" (1984, JHN 3039). AAB toimi sekä eräiden vanhojen Johanna-äänitteiden
uudelleen- että ensijulkaisijana. AAB jatkoi myös Johanna-levymerkkiä toimintansa ajan vielä osassa CD-levyjään. A.A.B. Tuotanto jatkoi toimintaansa vuoden 2000 konkurssiin asti. Ennen tätä yhtiö oli myynyt koko kataloginsa Love Kustannus Oy:lle.


title: Johanna Kustannus

text: Johanna Kustannus Oy meni konkurssiin lokakuussa 1984. Viimeiseksi levyksi jäi Sleepy Sleepers -taustainen "Tohtori Pöhön aerobix" (JHN 2512). Konkurssin jalkoihin jääneitä levyjä julkaisi Love Kustannus Beta-levymerkillä.


title: Johanna Kustannus

text:
Myös Atte Blom jatkoi konkurssin jälkeen äänitetuotantoa muissakin uusissa yhtiöissä kuten Peter von Baghin ja Pekka Aarnion vuonna 1985 perustetuissa Megamania Musiikki Ky sekä Pyramid Musiikki Ky levymerkkeineen Megamania ja Pyramid. Pitkäaikainen kustantaja Love Kustannus muutti Helsingin Hämeentien toimistoon pian jälkikäteen. Vuonna 1988 siitä tuli Johanna-levymerkin pääasiallinen käyttäjä jatkuneiden uudelleenjulkaisujen myötä CD-muodossa.
Johanna Kustannuksen konkurssi päätettiin vuonna 1989.


title: Johanna Kustannus

text: Kun ensimmäisen Johanna Kustannuksen nimi poistettiin kaupparekisteristä 1989, Blom ja kolme muuta omistajaa rekisteröi heti uuden saman nimisen yrityksen. Uusi Johanna Kustannus jatkoi aiemman Megamania-yhtiön hengessä ja jatkoi julkaisemista Pyramid- ja Megamania-levymerkeillä. Yhtiön omien sivujen historiikki kertoo, että uusi Johanna Kustannus Oy perustettiin vuonna 1985 jo edellisen konkurssipesän vielä toimiessa.